open-index/open-wikipedia-markdown huggingface dataset:
辣椒醬

**辣椒醬**係用辣椒做主要材料整嘅醬，亦係佔咗辣醬嘅絕大多數。辣椒醬嘅基本做法係將辣椒切碎加水煮到杰身，而整法嘅變化可以落其他配料，譬如蒜、醋或者其他香料。
是拉差辣椒醬

**是拉差辣椒醬**係種泰式辣醬，用辣椒、白醋、糖、鹽、蒜同其他香料整，由泰國一個叫是拉差嘅地方發源。除咗泰國嘢食之外，越南嘢食都會用到。匯豐食品公司生產嘅『是拉差香甜辣椒醬』（圖）喺美國興緊。

## 睇埋
*泰式雞醬
泰式雞醬

**泰式雞醬**，又叫**泰式甜辣醬**、**泰式甜雞醬**，係種泰國式辣醬，用辣椒、糖、白醋、鹽、蒜同其他香料整，味道多甜少辣，主要用嚟點泰式燒雞，或者其他油炸嘢食，譬如春卷同炸蝦餅。

香港麥當勞將呢隻醬叫「泰式辣醬」，點脆香雞翼（McWings）。

## 睇埋
*是拉差辣椒醬
辣油

**辣油**，又叫**辣椒油**、**紅油**，係種辣醬，用辣椒煮植物油整成。

## 睇埋
*XO醬
*老乾媽
廣東辣椒醬

**廣東辣椒醬**係廣東式辣椒醬，主要用辣椒、醋同蒜，辣中帶酸，通常配粉麵或者蘿蔔糕食。

## 出名牌子
*余均益
*冠益華記
豆瓣醬

**豆瓣醬**係一隻四川式辣醬，用辣椒、蠶豆、黃豆去發酵整成，好多四川嘢食都用佢調味，好似回鍋肉、麻婆豆腐咁。

## 起源

傳說范蠡喺17歲嘅時候，喺一個有錢佬屋企打理廚房，成日都會剩低好多嘢食，擺耐咗就熬臭。財主發現咗之後鬧咗佢一餐，限佢十日內將呢啲發臭嘅食物變成有用嘅嘢。醒目嘅范蠡首先將啲發咗霉嘅食物處理好，跟住曬乾再用鑊炒熟，去味殺菌，再加溫水攪拌成糊狀，攞嚟餵豬。後嚟，有條友整蠱范蠡，將呢啲食物放喺范蠡兜麵入面俾佢食，點知，啲麵特別好味。范蠡得到啟發之後，就用呢種發臭嘅食物創製咗好食嘅豆瓣醬。

## 睇埋
*麪豉

## 參考
珠江新城

**珠江新城**（；），又可以嗌（），喺中國廣東省廣州市天河區西邊，最東邊到華南快速幹線，最西邊到廣州大道中，最南邊到珠江邊，最北邊到黃埔大道西，其中廣州嘅新城市中軸線經過呢度。

呢個區同時都係中央承認嘅三個國家級嘅其中一個中央商務區，珠江新城更加係廣州中心商務區嘅組成部分，將來可以發展成為國際金融、貿易、商業、文娛、外事、行政同埋居住區。

## 發展經歷
其實呢個珠江新城，係從1990年開始發展行到依家啦。

### 1990年代初
由於受到中國大陸嘅改革開放政策影響，搞到廣州經濟發展得好快，其中城市嘅空間結構已經發生咗好大變化，結果一個新嘅商業同埋商務中心逐漸喺天河地區開始出現咗。加上嗰陣時廣州市政府話「東進」用埋「起國際化城市」嘅城市發展戰略，要大力發展第三產業。所以起一個全新嘅城市中心——「珠江新城」就係咁樣嚟喇。

### 1993年
廣州市政府同埋美國湯瑪斯設計公司一齊搞合作，寫咗篇珠江新城嘅第1版規劃方案，又可以嗌控制性詳細規劃方案。而呢個規劃就借鑒咗紐約曼克頓嘅發展模式：
*1. 起一個同紐約中央公園類似嘅公園
*2. 規劃一條新嘅城市中軸線
*3. 劃開400幾個細嘅地皮。

### 1999年—2003年
喺1999年，廣州市政府話過，對珠江新城前期規劃同埋建設管理情況進行全面檢討，其中有睇埋規劃對地塊嘅指導作用同埋會遇到嘅問題而幫咗珠江新城規劃調整嘅契機成熟。而呢次規劃調整呢，就係令珠江新城喺一定程度範圍入面成為周圍地區嘅商業同埋城市公共嘅生活中心
。喺呢四年入面，廣州市政府分別委託同濟大學同埋廣州市城市規劃勘測設計研究院等呢啲專業機構對珠江新城嘅規劃進行改善咗，決定降低珠江新城的開放強度同埋容積率，增加政府推動嘅大型項目以促進初步嘅發展。 
呢次劃分重加咗兩個發展模式嘅地方就係：
*4. 主要係補充完善咗公共服務嘅設施，增加咗綠地面積，重適當調整埋城市嘅空間形態。
*5. 14個20——40公頃嘅規劃功能區（包括商務、行政辦公街區、高層居住街區、金融貿易街區、文化活動街區、商業購物街區等）。其中14個規劃功能區由東到西主要有以下呢幾個：

**西區
***A——商務辦公
***E——商住區
***I——商務辦公同埋商住綜合區
**中軸線區
***B——入口廣場同埋金融辦公區
***F——商貿辦公區同埋中央廣場
***J——商務辦公區同埋文化廣場
**東1區
***C、G、K——自然村址同村留商主用地。
**東2區
***D——商務辦公同埋商住綜合區
***H——別墅區同埋珠江公園
***L——商住用地
**東3區
***M——文化娛樂綜合區同埋賽馬場
***N區——商住珠江新城同埋酒店區。
規劃發展成為集國際金融、貿易、商業、文娛、行政同埋居住等城市嘅一級功能設施喺埋一齊，推動國際文化交流同埋合作嘅基地。重有將來嘅珠江新城從居住社區或者係辦公大廈出嚟喺一個鐘內就可以到廣州入面嘅邊度都得喇，其中珠江新城嘅東西向交通主幹道係花城大道，重有地鐵3號線喺體育西路入去華夏路之後跨過珠江新城入去海珠區，向南同番禺區接埋一齊，喺花城大道同埋華夏路嘅十字路口入面起地鐵站。

到咗2003年，珠江新城嘅發展又出現咗好多問題，例如出現咗大量住宅同埋政府辦公樓、搞到商業嘅氛圍好差，所以2003年出版嘅《珠江新城規劃檢討》喺公共服務設施、交通建設等方面對珠江新城的規劃進行改善。呢次規劃將大概400個細地皮整合成為270個大地皮，提供綠化水準，同時都升級埋公共交通，提出起一個由高架嘅人行天橋、地下隧道同埋地面商業街組成嘅步行系統，規劃好多條地鐵行過珠江新城嘅中心區。

### 2010年，廣州亞運會嘅推動
由於喺2004年嗰陣，廣州攞咗2010年亞運會嘅主辦權，搞到廣州嘅國際化水準猛咁喺度提升，而珠江新城嘅發展都全面開始喇。尤其係地下空間、APM同地面綠化專案嘅嘢就開始起喇，重有嘅係喺呢個發展嘅同一時間入面，金融、貿易同商業辦公嘅需求發展，越嚟越多嘅寫字樓都起啦。

## 地區面積
呢個地區嘅面積有6.44平方公里，核心地區大概1平方公里。其中：
*商建面積大概4500000平方米，規劃可以住到170000——180000居住人口，提供接近300000個就業崗位。

## 地標性建築

*廣州國際金融中心
*高德置地廣場
*廣州市第二少年宮
*廣州圖書館新館
*珠江城大廈
*廣州銀行大廈
*廣晟國際大廈
*利通廣場

## 交通
### [[廣州地鐵|地鐵]]
*：珠江新城站
*：珠江新城站、獵德站、潭村站
*：海心沙站、大劇院站、花城大道站、婦兒中心站、黃埔大道站

### 橋樑
*獵德大橋

### 主要道路
*花城大道
*馬場路
*珠江西路
*珠江東路

### 建築
*廣州國際金融中心
*高德置地廣場
*廣州市第二少年宮
*廣州圖書館
*珠江城大廈
*廣州銀行大廈
*廣晟國際大廈
*利通廣場
*廣州歌劇院
*廣東省博物館
*廣州市婦女兒童醫療中心
*美國駐廣州總領事館
*廣州周大福金融中心

### 公園
*廣州珠江公園
*海心沙亞運公園

## 睇埋
*天河區
*廣州城市中軸線

## 註
江泰路站

**江泰路站**（；），規劃時期嗌過**門口崗站**（；），係廣州地鐵同嘅轉車站，呢個站有兩個站廳同月台，開通時間都唔同，其中喺2010年9月25號開放；而就喺2024年12月28號開放，位置喺海珠區江南大道南同埋江泰路嘅交界。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台；地下3樓係月台。
#### 打掂

#### 打橫

### 站廳
江泰路站嘅收費區喺站廳嘅中間偏西嘅位，而東邊係人行通道，四周圍俾車站嘅商舖圍實嗮（冚唪唥都喺免費區入面）。收費區有好多部扶手電梯同樓梯往返月台都得。而專用𨋢喺車站嘅南邊免費區域入面，乘客如估有需要嘅話，可以向車站嘅工作人員查咗車飛之後嚟協助用。

### 月台
呢個站有一個島式月台，喺江南大道南嘅地底。

重有呢個站嘅南面有條存車線，喺早高峰短綫嗰陣，就係用嚟負責畀南行嘅短綫車返轉頭。凈低啲時間都係用嚟放備用車喺晚高峰嗰陣，用嚟疏導尐客流。

### 商舖同自助服務
而家嘅江泰路站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖、衫褲檔、涼茶舖同書店等。

另外，江泰路站入面重有好多自助服務設施畀乘客用，包括咗自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。

### 出入口

呢個站有6個出入口，其中C出入口附近重可以連通江燕路萬科里商場。

## 頭尾班車信息同配線圖

## 車站歷史
###### 
#### 規劃
其實喺1988年規劃嘅舊二號綫就未出現呢個站，而真正出現呢個站嗰陣係1997年嘅《廣州市城市快速軌道交通線網規劃研究（最終報告）》入面講嘅嘢。嗰時佢係話將將舊嘅二號綫一分為二，而呢個站就變咗而家嘅車站。而車站嘅位同個名喺規劃嗰時都嗌**門口崗站**。

#### 施工
喺舊嘅二號綫開始喐手起嗰陣，呢個站重未起嘅。直到2007年，由於2號綫嘅南延段經過政府批准，終於喺2008年正式開始逳手起，重將南邊嘅終點站搬咗去到而家嘅廣州南站嗰度。而工程到咗2010年1月14號，二八號延長線工程嘅江泰路嗰橛先至搞掂嗮。開通前期，車站改名做**江泰路站**。

#### 開通
到咗2010年9月28號嘅舊二號綫一分為二之後，呢個站同而家嘅入面，冚唪唥嘅車站一齊正式開放。

###### 
#### 規劃
喺1997年嘅《廣州市城市快速軌道交通線網規劃研究（最終報告）》入面，嗰時嘅B方案入面就出咗環綫，而環綫就係1987年方案入面話嘅二號綫一分為二嘅嘢。不過喺2010年正式定咗落嚟嘅方案入面話唔將嗰時8號綫拆走，而係重新整過一條新嘅環綫出嚟，而嗰條環綫就改咗停呢個站。
#### 施工
*2017年11月10號：車站正式圍蔽施工，最先喺南珠廣場北區嚿綠化地皮開搞。
*2018年3月12號，正式搞管綫大改造嘅施工。

## 利用狀況
由於呢個站附近都係啲住宅區，加上附近有好多巴士經過。所以喺平時呢個站都有啲人嚟上落，但到咗高峰時期成日逼到好似沙丁魚咁滯。

喺廣佛綫西朗至燕崗段開通之前，住紙廠啲人都會喺呢個站出站坐469路巴士返去。喺廣佛綫西朗至燕崗段開通咗之後，呢班人基本去嗮燕崗個度。

另外，呢個站重係細高峰班車（07:30——09:30）嘅南邊總站。

## 高峰客流控制
呢個站嘅細高峰嘅客流控制時間：

每日07:30——09:30、17:30——19:30

## 註

## 上一站·下一站
珠江新城站

**珠江新城站**（；）係廣州地鐵同嘅轉乘站，喺天河區華夏路同花城大道嘅交界。不過兩個月台嘅開放時間都唔同，其中範圍喺2005年12月26號開放，而範圍喺2009年12月28號開放。

## 結構
### 樓層
呢個站一共有3層樓嘅地下區域，其中地下1樓係站廳；地下2樓係嘅月台；地下3樓係嘅月台。同大多數、車站一樣，既冇休息室，又冇廁所響度。
#### 打掂

#### 打橫

### 站廳
呢個站嘅站廳係個十字架共用站廳，其中成南北走向，成東西走向，都喺地下1樓。中間大多數部分都係免費區，同各出入口連埋一齊。商舖喺嗮站廳東邊嘅免費區入面。而收費區有好多部扶手電梯同樓梯、專用𨋢往返月台都得。

### 月台
呢個站嘅3號綫有1個島式月台，而5號綫同樣都有1個側式月台，其中3號線喺華夏路嘅地底，而5號線嘅喺花城大道嘅地底。而5號綫嘅月臺雖然話睇落去好似喺唔同樓數噉，但佢哋係對向式側式月臺，就係兩個月臺之間俾棟牆完全隔開嗮。呢方面唔同其他地鐵站。但係柱上啲字同顏色都係一模一樣。

### 商鋪同自助服務
而家嘅珠江新城站入面有好多唔同類嘅鋪頭畀乘客買嘢同埋食嘢，好似有便利檔、涼茶舖、麵包檔同洗衫舖、書店等。除咗洗衫舖喺站廳西邊嘅收費區入面之外，其它都喺嗮免費區入面。不過廣州地鐵入面規定咗車站入面唔畀飲食，所以餐檔係冇可能喺收費區入面。

另外，珠江新城站入面重有好多自助服務設施畀乘客用，包括咗自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。

### 出入口

呢個站一共有6個出入口，分別係A1、A2、B1、B2同埋高德置地、富力盈凱呢啲地方嘅出入口。

## 車站歷史
### 規劃
呢個站最先喺1997年嘅《廣州市城市快速軌道交通綫網規劃研究（最終報告）》入面出現，嗰時條5號綫屬環綫，其中東邊部分（體育西路⇄客村）同3號綫東西走向路段咁啱經過呢個站，嗰時因為嚿地皮喺1992年定位做「珠江新城規劃區」而改名做**珠江新城站**。位置大概喺而家嗰度。後嚟喺2000同2003年份規劃方案將兩條路線對調兼兩邊延長到番禺到新白雲國際機場入面，原先環綫計劃取消咗，但轉車站點一樣冇變。
### 施工
*：2001年12月26號正式喐手起，喺起緊車站期間預留咗兩個側式月台嚟方便轉車，工程直到2005年底起好。
*：2004年11月正式喐手起，起緊車站期間用咗佢事先預留咗嘅兩個側式月台結構。
### 開通
2005年12月26號，首通段（廣州東站⇄客村）正式開通，期間凈開咗地下1樓區域，而地下2樓重係個工地直到2009年12月初為止。喺2009年12月29號，由於正式開通，地下2樓區域亦正式開埋。喺開通嗰日上晝，車站亦搞過開通儀式
### 商舖、自助服務
之前嘅羊城通同廣州地鐵嘅客户服務中心都響呢個站入面，不過佢哋喺2012年就閂咗檔。而家淨得返一間便利舖喺度。
### 出入口
喺開通無耐，嗰時珠江新城重係笪工地，期間呢個站凈得B1同B2呢兩個出入口，A出入口附近重未開通。後嚟因為珠江新城嘅發展，凈低嘅A出入口喺2006年12月27號嘅全綫開嗮先至開通。喺2009年嘅開通咗之後，呢個站又多咗一個去高德置地廣場入面嘅出入口。而凈低嗰個專用出入口喺2014年5月中先至開埋。

## 利用狀況
呢個站係地鐵同嘅轉車車站，人流都好多下。車站主要係畀啲喺珠江新城上落班啲打工仔，有時都畀去花城廣場玩嘅人成日都嚟呢個站。喺呢個站開通無耐，由於周邊屬施工工地，所以車站人流好少，但喺2006年12月27號嘅開嗮之後，人流先至多起身。到咗2009年12月28號嘅開通咗之後，由於附近嘅花城廣場開咗而多咗好多人流，甚至重爆棚咁滯。喺2010年11月8號嘅APM綫開通咗之後，唔單止分流咗花城廣場同埋廣州少年宮（珠江新城分館）、廣州博物館嘅遊客等人，重分流咗部分用去呢個站度上班啲人。

喺上落班高峰期同旅遊高峰時節，呢個站各個出入口幾乎打嗮蛇餅咁滯。

## 附近嘅建築同景區

### 寫字樓
*高德置地廣場
*富力中心
*廣州國際金融中心
*廣州周大福金融中心
*無限極中心
### 政府部門
*廣東檢驗檢疫大廈
*廣州海關
### 商場
*花城匯

## 轉車須知
如估地鐵嘅車到咗珠江新城站嘅話，喺落車之前嗰陣，請注意部列車嘅開門方向：
*：**部車向前行緊嘅方向**嘅**左邊棟門**落車。
*：**部車向前行緊嘅方向**嘅**右邊棟門**落車。

## 攷

## 上一站·下一站




類:天河區鐵路站
廣州市婦女兒童醫療中心

係中國廣東省廣州市一間三級甲等醫院。

醫院喺2006年9月成立，佢係由原嚟嘅廣州市婦嬰醫院（廣州市婦幼保健院）同埋廣州市兒童醫院合併出嚟嘅，呢間醫院重係廣州市政府嘅其中一個惠民工程。其中呢間醫院附屬嘅廣州市兒童醫院同埋廣州市婦嬰醫院嘅牌係市副局級嘅事業單位。

醫療中心有三個院區：分別係越秀區嘅婦嬰院區、兒童院區同埋天河區嘅珠江新城院區。

## 三個院區嘅詳細位置
*婦嬰院區：喺越秀區人民中路398——402號
*兒童院區：喺越秀區人民中路312號
*天河院區：喺天河區珠江新城金穗路9號

## 概況
醫院建築面積14926.5平方米，而家有職工555人，其中專業技術人員有84%（高級技術職稱人員12.4%，中級技術人員24.4%）。

## 歷史
### 20世紀初至20世紀中
呢間醫院早喺1908年（光緒34年）成立，當時係由醫師謝愛瓊喺舊陣時荔灣區光復南路十六甫大街10號創辦咗一間叫「**謝愛瓊婦孺醫院**」，又可以嗌**婦孺產科醫院**，而呢間醫院係廣州市嘅第一間產院。而呢間產院嘅成立就改變嗮以前廣州靠傳統嘅鉸剪、滚水嚟接大肚婆式生BB仔咁落後嘅模式。喺呢間醫院創立，重引入咗嗰陣時比較先進嘅婦產科技術同埋設備，重開咗產科講習所，培養咗啲生BB嘅人才。後嚟到咗1922年嗰陣，婦孺產科醫院喺大市街（依家係惠福西路）起咗新院，而婦孺產科醫院改咗係分院。到咗1946年同伯多祿醫院合併咗，變咗叫「**廣州市產院**」。到咗1963年5月改咗名叫**廣州市婦幼保健院**。

### 20世紀末，婦嬰醫院時期
醫院改咗名叫**廣州市婦幼保健院**之後，後嚟喺1986年7月，醫院嘅新大樓喺廣州市人民中路呢個地方開始施工，醫院完工之後就搬咗去人民中路398——402號呢個地方。而呢間醫院經過廣州市編委決定，掛**廣州市婦嬰醫院**嘅牌。到咗1996年，呢間醫院率先喺國內起臍血幹細胞庫，而呢個庫已經向中國大陸卅幾間移植中心提供非親緣臍血228份用嚟做臨床移植醫白血病、再障、重型地中海貧血等呢啲血液病。到咗1997年11月同埋12月，經過幾代嘅醫務工作人員嘅努力，而家呢間醫院已經係廣州市「三級甲等」嘅婦幼保健院，重更加係廣州醫學院附屬醫院同埋中山大學婦幼衛生系教學基地。

### 21世紀00年代，婦嬰醫院時期
*2002年：呢間醫院搞咗廣東省特色專科，廣州市醫學重點專項，得到廣州市政府同埋廣州市衛生局嘅重點支持。
*2003年2月：前中國科學院副院長嘅陳竺院士嚟參觀同埋考察咗院入面嘅臍血庫建設，重對呢間醫院攞到嘅成績畀咗好高評價。
*2005年5月：為咗改善廣州市婦女兒童嘅醫療環境同埋完善婦幼保健網路嘅關係、就喺新城市中軸線嘅珠江新城入面搞咗間廣州市婦女兒童醫療中心。
*2006年9月：廣州市婦嬰醫院（廣州市婦幼保健院）同埋廣州市兒童醫院、同埋新起嘅珠江新城嘅院區合併咗叫**廣州市婦女兒童醫療中心**。

### 兒童醫院時期
其實兒童醫院以前係叫**達保羅醫院**，係由美國人達保羅喺1928年創建嘅私家醫院，而呢間醫院喺惠福西路24號嘅一棟4層樓嘅屋入面（呢間屋喺2003年2月份拆咗，而家係一棟冇人嘅倉庫），喺1931年7月就搬到官祿路（而家喺觀綠路）30號呢邊，後嚟喺呢個地方起咗間新院。到咗1952年，達保羅嘅女就將呢間醫院嘅財產產捐畀中華人民共和國政府，廣州市人民政府接辦廣州市立醫院兒科部，喺1953年8月1號就將方便醫院嘅小兒科一齊合併咗，重將佢改咗名叫**廣州市兒童醫院**。到咗2006年，廣州市兒童醫院同埋廣州市婦嬰醫院一齊合併咗。

### 依家
*2009年9月19號：廣州市婦女兒童醫療中心珠江新城院區開院。
*2013年4月15號：廣州市第一個母乳庫響珠江新城院區成立。

## 附近嘅交通
*地鐵1號線：西門口站
*地鐵3、5號線：珠江新城站
*APM線：婦兒中心站
*巴士站：人民中路站、東昇醫院站

## 註

類:天河區建築物
避孕海綿

**避孕海綿**係一種避孕裝置，用嘅方法好似衞生棉條，要響性交之前塞入陰道，拒絕精蟲入去子宮；避孕海綿有殺精劑，可以避免尐精蟲郁。避孕海綿嘅效果無口服避孕藥或者子宮內避孕器咁好，而且防止唔到性病傳播。

## 用法
有尐牌子嘅避孕海綿先要加水，令海綿入面尐殺精劑活化先用得；有尐牌子係開封之後就用得。

避孕海綿要響性交之前24個鐘放入體內，性交之後要擺喺體內六個鐘以上，響陰道拎出嚟之後唔可以再用。

## 副作用
有尐人會對避孕海綿入面嘅殺精劑過敏。用避孕海綿會增加患念珠菌症同尿道感染嘅風險。用得唔啱可能會造成中毒性休克綜合症。

## 參考
廣州市兒童醫院

**廣州市兒童醫院**係舊時廣東廣州越秀區一間兒童醫院，地址係人民中路318號。屬於三級甲等醫院。2008年同廣州市婦嬰醫院合併變成廣州市婦女兒童醫療中心，不過冇搬到，淨係改咗名啫。

## 歷史
美國人達保羅（Dr. Paul Jerome Todd）來自俄亥俄州多佛（Dover）。佢信美國長老會，1902年來到省城傳教同行醫。喺省城期間，佢成日資助啲青年醫生去留學。1909年，渠夾埋江孔殷、鍾宰荃、梁恪宸、潘佩如等人籌辦廣東公醫學堂，係中山醫學院嘅前身之一。學堂附設公醫院，達保羅做院長。

1928年，達保羅唔再做院長，帶埋眷屬去咗惠福西路24號婦孺醫院，設咗個達保羅醫務所。1933年醫院遷到官祿路（今觀綠路）30號，改名**達保羅醫院**。

由於達保羅醫院啲員工好高人工，達保羅本人嘅醫術又名聲遠播，因而業務蒸蒸日上。嗰陣慕名求診嘅，有唔少係達官貴人。醫院重成日有討教醫術嘅人來拜訪，其門若市。冇耐抗戰爆發，廣州淪陷。達保羅夫婦因係鬼佬來，堅持留低，醫院亦免遭轟炸同騷擾而得以保全。到咗1940年達保羅過身後，太平洋戰爭爆發，醫院大樓被當成「敵產」，被迫閂門，改成（偽）廣東省政府衛生處。達保羅夫人亦做咗俘虜，困咗入日營。二戰完咗後，醫院被接收成**廣東省政府衛生處**先，後尾交返畀達保羅嘅養女達瑤輝復業，但因經營不善，醫院冇舊時咁多人去。

到1952年達瑤輝將院產捐畀共和國政府，廣州市人民政府接辦，改成**廣州市立醫院兒科部**，1953年8月1號，併入咗**方便醫院小兒科**，改名市兒童醫院。門面就由觀綠路改咗去豐甯路（今人民中路）度，一路到依家。

1994年，廣州市兒童醫院建立廣州市兒科研究所。1997年被評為廣東省高等院校第一批入選教學基地。1998年定為廣州醫學院附屬兒童醫院。1998年，廣州市重症兒童救治中心成立，被評為廣州市「21世紀優先工程項目」。2003年被評為廣州市重點學科、廣東省特色專業。

2008年，廣州市兒童醫院同原廣州市婦嬰醫院合併組成廣州市婦女兒童醫療中心。中心珠江新城院區喺2009年9月19號正式投入使用。

## 重點科室
*危重醫學部
*神經康復科
*心血管外科
*新生兒科
*新生兒外科
*呼吸科

## 參考

## 出面網頁
*廣州市兒童醫院（合併後）網站
*廣州市兒童醫院簡介
樓氏

**樓**係一個姓，係中國第269個最常見嘅姓。樓氏總人口大約有22萬人，冇列入古典典籍《百家姓》入面。

## 人口
2008年為止，大約有22萬人姓樓，係中國總人口嘅0.018%，所以佢做咗中國第269最常見嘅姓氏。樓氏人口嘅分佈好唔平均，主要喺中國東部沿海嘅浙江省，重有上海市、廣西壯族自治區同埋江西省。喺宋朝（960年—1279年）嗰陣，有大約7萬人姓樓，而浙江已經有好大嘅樓氏人口。蒙古入侵中國同埋元朝好短暫嘅統治之後，去到明朝，樓氏人口降到去3萬2000人，主要分佈喺浙江。

## 起源
根據傳統，樓氏主要有兩個來源：

#周朝嘅杞國。東樓公被周武王封做杞公，繼承人係西樓公，後來杞國搬去山東，被楚惠王消滅。東樓公同西樓公嘅某尐後人改咗自己個姓做樓。
#春秋時期嘅晉國。

## 後來
鮮卑族統治嘅北魏時期，孝文帝（公元471年—499年在位）做咗一個激烈嘅漢化政策，下令人民改漢姓。鮮卑族嘅蓋樓氏同賀樓氏改姓樓。

## 名人
*樓緩（公元前3世紀）：戰國時期使者、秦國丞相
*樓玄（公元3世紀）：東吳官員
*樓鑰（1137年－1213年）：南宋詩人
*樓繼偉（1950年－）：中華人民共和國財政部部長、前貴州省副省長
*樓南光（1954年－）：香港藝人
*樓學賢：台灣藝人
*樓雲（1964年－）：中國體操運動員，奧運冠軍

## 參考
GDP (搞清楚)

**GDP**係個英文縮寫，可以係：
*本地生產總值，經濟學術語，縮寫自gross domestic product。
*神經學術語，縮寫自giant depolarizing potentials。
*二磷酸鳥苷，生化術語，縮寫自Guanosine diphosphate。
目前中文入邊GDP經常係指經濟學嗰個術語。
空氣質素健康指數

**空氣質素健康指數**（**Air Quality Health Index**，簡稱**AQHI**）由環境保護署响2013年12月30號推出，取代用咗18年嘅空氣污染指數（**Air Pollution Index**，簡稱**API**）。

## 推出嘅原因
環境保護署為咗畀香港市民一個詳細尐嘅空氣污染資訊，響2013年年尾推出咗新嘅AQHI，取代API。

## 功效
呢個新推出嘅指數可以通知市民短期嘅空氣污染健康風險，以便市民防範。

## 介紹
空氣質素健康指數計咗臭氧、二氧化硫、二氧化氮同埋粒子呢四種污染物濃度引起嘅健康風險，亦都分做幾個級別。

## 應用程式嘅引入

環保署响啟用空氣質數健康指數嘅同時，亦都開發咗一個應用程式——HK AQHI，同埋空氣質素健康指數一齊通知市民空氣污染嘅程度，呢個應用程式會每個鐘更新一次。

## 試用
環境保護署响2013年12月23號喺旺角同埋銅鑼灣試用，最後嘅結果係8，屬於「甚高」級。

## 各區污染
空氣質素健康指數啟用未夠一星期，各區污染已經好高。2014年1月3號，响新界區嘅偵測站錄到10+最高水平，證明香港空氣污染嚴重。

## 警告級別
空氣污染健康指數或分做5個級別：
*低（1-3）
*中（4-6）
*高（7）
*甚高（8-10）
*嚴重（10+）

## 參考
學是學非

《**學是學非**》（）係香港電視廣播有限公司製作嘅生活資訊節目，到依家拍咗7輯。節目會用輕鬆搞笑嘅手法，包括趣劇同實驗，去解答生活同科學嘅知識。節目名嚟自傳統粵語俗語「學是非」。

## 主持人
節目最初由李佳芯、梁嘉琪、黃心穎主持，第一輯中段加埋麥美恩，第二輯再加埋湯洛雯同張秀文，一路維持到第四輯。第五輯留三個舊主持人梁嘉琪、麥美恩同湯洛雯，再加三個新主持人張寶兒、馮盈盈同劉穎鏇，第五輯中段加埋鄺潔楹，第六輯中段加埋何依婷，第七輯再加三個新主持人何泳芍、陳詩欣同戴祖儀，中段加埋陳欣茵。

### 主持人變遷
只係計常規主持，唔包括退出後返嚟客串演出。

### 主持人榮譽

#### [[萬千星輝頒獎典禮]]

#### [[香港小姐競選]]

#### [[國際中華小姐競選]]

## 各輯節目
呢個節目第一輯喺2013年4月20號到2014年5月9號逢禮拜六19:00-19:30喺翡翠台播出。節目集數最初定有22集，後決定添加到36集，最後添食到54集。

之後見個節目好受歡迎，2014年7月再特別拍多集《**學是學非放暑假**》，加埋森美做主持，喺2014年7月19號禮拜六21:30-22:30喺翡翠台播出。

同年再開拍第二輯，喺2014年11月15號到2015年3月14號逢禮拜六19:30-20:30喺翡翠台播出。

第三輯喺2015年8月30號到9月20號逢禮拜日19:30-20:30喺翡翠台播出，跟住9月27號到10月25號改喺20:00-20:30播出。

第四輯喺2016年1月3號到2017年1月15號逢禮拜日20:00-20:30喺翡翠台播出。

第五輯喺2017年5月14號到2018年5月13號逢禮拜日20:00-20:30喺翡翠台播出。

第六輯喺2018年6月24號到2019年2月24號逢禮拜日20:00-20:30喺翡翠台播出。

第七輯喺2019年12月14號到12月28號逢禮拜六20:00-20:30喺翡翠台播出，跟住2020年1月4號到6月21號改喺20:30-21:00播出。

## 特別版
### 學是疫學非

為新型肺炎疫情製作嘅特別版《學是疫學非》，前後兩輯，分別喺2020年2月份同2022年3月份喺翡翠台播。
### 學是學非學毒害
由禁毒處同禁毒常務委員會贊助、以禁毒做主題嘅特別版《學是學非學毒害》（Sidewalk Scientist On Narcotics），由劉穎鏇、何泳芍主持，鄧智堅、林正峰、陳懿德演出，喺2024年6月29號禮拜六21:30-22:00喺翡翠台播。

## 獎
呢個節目曾入圍2013年萬千星輝頒獎典禮最佳資訊節目同TVB馬來西亞星光薈萃頒獎典禮2013最喜愛TVB資訊節目嘅最後三強。到2016年萬千星輝頒獎典禮，佢成功贏到最佳資訊節目。

## 參考

類:無綫電視資訊節目
李佳芯

**李佳芯**（，，），原名李嘉馨，係香港自由身女藝人，以前係無綫電視演員同節目主持、香港有線電視藝員，又做過廣告模特兒。

## 簡介
李佳芯於1982年11月27號喺香港出世，祖籍於廣東佛山南海，佢喺香港城市大學視覺藝術副學士學位畢業後，曾經做過模特兒，幫旅遊雜誌《新假期》拍封面，亦曾經演過好多個電視廣告，比如麗的化妝棉、喼汁、麥當勞同枇杷潤喉糖等等。

2008年，李佳芯（嗰時用緊原名李嘉馨）同有線電視簽約，做體育主持，曾經採訪北京奧運，後尾做體育節目《體育王》主持，再跟住主持節目，比如《空間大改造》同旅遊節目《十二夜》系列及《冰島·千年一嘆》等。2010年6月，佢有份出鏡《2010有線世界盃嘉年華》同《有線1台世界盃》。

2012年，李嘉馨改名叫李佳芯。同年12月，李佳芯離開咗有線電視，跳槽到無綫電視。2013年，佢做《學是學非》其中一個主持，開始多人識。

2016年，李佳芯喺《萬千星輝頒獎典禮》攞到「飛躍進步女藝員」獎，2018年憑《BB來了》攞到「最佳女主角」獎。

2019年，佢曾經呼籲香港市民要登記做選民，但就俾內地網民抨擊。佢回應話：「有關『港獨』的指控，這二字從不曾在我腦海或心裡出現。從前沒有、現在更沒有。」

2021年，李佳芯喺《萬千星輝頒獎典禮》憑《愛美麗狂想曲》「王麗美」呢個角色攞到「最受歡迎電視女角色」獎。

自從2019年佢畀內地網民老屈後，無綫電視就逐漸將佢投閒置散，2024年頭拍完劇集《麻雀樂團》後更未獲安排任何工作，同年除夕佢喺社交媒體暗示合約已經完結，而無綫電視官網嘅藝員名單喺2025年1月4號將佢除名。


File:HK AliLee ShanHaTsuen cropped.jpg|喺2011年
File:Ali Lee 20190428.png|喺2019年


## 演出作品
### [[電視劇]]

2025年   义和（Astro）何月冰（阿冰姐）

### [[主持|主持節目]]

### [[配音]]

### [[主持|主持節目]]（[[HOY TV|有線電視]]）
**體育節目**
*《四小強繼續Look》
*《體育王》
*《2010有線世界盃嘉年華》
*《有線1台世界盃》

**娛樂節目**

*《空間大改造》
*《空間大改造2》
*《1963》- 梳打埠的年華
*《西西里的十二夜》
*《普羅旺斯的十二夜》
*《日本東北的十二夜》
*《60/80任你UP》
*《Ali talk》

*《一屋一LOOK新部屋》
*《有線製造》
*《香港空間大改造》
*《阿拉伯．千年一嘆》
*《空間大改造3》
*《四個轆．德國周圍Look》
*《最佳愛情．首爾攻略》
*《那些回憶．似曾相識》

*《遨遊天地》
*《美味關係》
*《潮玩潮食》
*《空間大改造4》
*《去吧！台灣住囉囉》
*《北京狂想曲》

### [[電影]]
* 2002年：《》

### [[微電影]]
* 2019年：《可能一直都在》Alipay 微電影  

* 2022年：《伴》

### [[音樂錄像]]
* 2015年：王梓軒、陳奐仁〈點止冰冰〉
* 2016年： 主題曲〈乘風〉

## 感情生活
李佳芯曾經同藝人陳炳銓拍拖，佢哋喺2020年尾分手。

## 書籍
* 2020年：散文集《心之所往》
## 曾獲獎項及提名
### [[萬千星輝頒獎典禮]]

###### 

###### 

### 星和璀璨星光夜

### [[YAHOO!搜尋人氣大獎]]

### [[觀眾在民間電視大奬]]

### 其他

## 參考


## 出面網頁
* 
* 
* 
* 
* 
* 李嘉馨 blog i-cable.com

類:香港生意人

類:香港舞臺劇演員

嘉馨
類:香港電視女演員
天河客運站 (地鐵)

**天河客運站**（）係廣州地鐵3號線同埋6號線嘅換乘站，呢個站喺2006年12月30號開始投入運營，呢個站響天河區天源路同埋環城高速公路交界嘅北邊，有3個出入口。附近冇幾遠就係天河客運站。

## 車站嘅結構
### 站台

### 月台
呢個站有2個月臺，其中3號線一個、6號線一個。3號線嘅喺天河客運站廣場地底。而6號線嘅喺元崗批發市場地底，其中6號線喺下邊，3號線喺上邊。而6號綫嘅月臺響3號綫嘅西北邊。

### 商鋪同自助服務

### 出入口

呢個站一共有A、B、C、D四個出入口，但站廳嘅免費區冇連埋一齊，加上廁所喺D出入口附近，如估去錯出入口嘅話，就要出站或者揾車站工作人員幫手。

## 車站歷史
呢個站喺2006年12月28號開咗地鐵3號線成條南段之後先至開。喺呢個站開通之前，啲乘客成日都係去附近啲巴士總站度坐巴士去市區。到咗2013年12月28號嘅地鐵6號線開通咗之後，呢個站嘅人流都多咗幾多下。

之前呢個站凈係得2個出入口，後嚟喺地鐵6號線開咗之後又多咗個D出入口。

## 利用狀況
呢個站嘅客流都幾多下。尤其喺B出入口附近冇幾遠嘅天河客運站站場，呢個地方重係一個大型嘅客運站，有好多出去其他城市（尤其去粵東、閩地區）嘅人就成日喺呢個站落車。由於2003年起3號線嗰陣地鐵站冇預先考慮留低轉車條件，所以轉綫就一定要經過站廳同埋4層樓高嘅樓梯先至得。重有，有啲喺客運站落車嘅人有時嚟呢個站坐地鐵去市區入面嗰邊。所以呢個站嘅客流都幾多下。呢個站嘅C出入口而家重起緊。

## 附近嘅建築
*天河客運站
*南華商貿城
*中元廣場

## 附近嘅車站
*天河客運站（總站）：
*:日班車：
*::**65**：天河客運站⇆寶崗大道
*::**126**：天河客運站⇆凰崗
*::**290**：天河客運站⇆金沙洲
*::**564**：天河客運站⇆黃埔村
*::**503**：天河客運站⇆楊桃公園
*::**252**：天河客運站⇆大學城
*::**257**：天河客運站⇆廣州火車站
*::**257快**：天河客運站⇆廣州火車站
*::**89**：天河客運站⇆大沙頭
*::**303A**：天河客運站⇆廣州火車南站
*::**345**：天河客運站⇆九龍鎮政府
*::**345A**：天河客運站⇆永順大道總站
*天河客運站（中途站）：
*:日班車：
*::**28**：龍洞⇆天平架
*::**30**：龍洞⇆廣州火車站
*::**39**：龍洞⇆天河公交場
*::**54**：中科院化學所⇆東華南路
*::**84**：龍洞⇆動物園
*::**83**：萬龍路⇆白雲山製藥廠
*::**84A**：漁沙坦⇆動物園
*::**B11**：岑村火爐山⇆員村（美林花園）
*::**297**：樂意居⇆黃沙
*::**534**：蘿崗⇆天平架
*::**535**：聯和⇆白雲路
*::**46**：中科院化學所⇆羅沖圍
*::**884**：沙太路⇆廣州火車東站
*:BRT：
*::**B12**：華南植物園⇆車坡

## 註

## 上一站·下一站




類:天河區鐵路站
小強 (搞清楚)

**小強**可以係：
*曱甴，香港人叫佢做「小強」。
*小強 (名)（Johnny），譯名之一。
董嘉儀

**董嘉儀**（英文名：**LuLu**，花名：**大埔Lulu**、**燈神**，兒時英文名：**Nicole**，）2010年因擔任香港地區足球會 大埔足球會 的 足球大使 而為人認知，曾任 香港 now TV 節目主持人、兼職模特兒及全職藝人。

## 簡歷
董嘉儀有香港酒店旅遊學院高級文憑，讀緊書嗰陣已經做兼職模特兒。

2010年，董嘉儀做咗賣運動器材產品嘅「FitBoxx元氣館」代言模特兒，而「FitBoxx元氣館」就做咗嗰時香港甲組足球聯賽地區球會大埔足球會新贊助商，所以董嘉儀就做咗大埔足球會嘅足球大使，喺每場大埔有份打嘅港甲賽事入面打氣同派宣傳嘢，又做過大埔球會官方月曆嘅主角，所以畀人叫做「大埔Lulu」，開始有唔少香港球迷識得佢。教過大埔嘅張寶春，更大讚Lulu加入大埔咁耐以嚟，每次有賽事舉行，都一定出席支持同打氣，大大刺激咗場內同場外嘅士氣，更成功令大埔球迷更有凝聚力，Lulu功勞好大。

### 大埔補時降班，激動落淚
2013年5月4號，香港甲組聯賽出現前所未見嘅「護級生死大亂鬥」，大埔要同太陽飛馬、橫濱FC(香港)、公民及日之泉JC晨曦，都一定要贏波，至可以護級成功，留喺甲組。香港足總亦破天荒將4場重要大戰，喺同一時間，喺唔同嘅球場舉行。大埔作客小西灣運動場，迎戰橫濱FC(香港)。Lulu帶領大埔球迷打氣，令場內氣氛升溫。90分鐘，因當時公民同埋晨曦都贏波，護級成功，令大埔同橫濱FC(香港)，將肯定有一隊降班。安達為大埔射成2:1，Lulu同大埔球迷一度興奮慶祝，點知短短1分鐘之後，被主隊嘅福田健二門前射入，扳平2:2，令大埔喺最後一刻，宣告護級失敗，乙組再見。Lulu喺賽後泣不成聲，但亦喺訪問中揚言，會全心全意繼續為大埔打氣，睇大埔嘅比賽，一日係大埔Lulu，一定唔會離棄大埔。2013/14年度乙組聯賽，大埔表現出色，Lulu亦真係有口齒，盡量出動為大埔打氣。

### 變成「燈神」－捧邊隊，邊隊輸
Lulu由2011年開始，幫「波波池」做足球大使，最初著起波衫影相，做賽事預告，其後更喺每個星期推出Video版本嘅大戰預告，惡搞當時流行嘅話題，作為Video題材，包括「十四巴港女」、「吃漢堡包的女朋友」、「朗誦示範」等等。Lulu生動又鬼馬嘅演出，令「波波池」瀏覽及Like人數急劇上升。家陣「波波池」嘅Like人數，已經突破90,000人。

Lulu喺大部份影片中，都會着上同賽事有關嘅球隊波衫，但喺2013年，佢嘅推介經常出事，強如佢嘅愛隊阿仙奴，或其餘班霸包括曼聯、曼城、車路士、利物浦、皇家馬德里、巴塞隆拿、拜仁慕尼黑等，無一隊倖免。只要Lulu着上佢哋嘅波衫，球隊即輸，着邊隊，邊隊輸。因而被網民稱為「燈神」，即係話佢「燈死」晒啲球隊，買波嗰陣就買Lulu愛隊嘅對手，「買對面」。好彩，佢喺2013/14年度嘅歐聯十六強首回合，力挽狂瀾，貼中晒2月18號同2月19號嘅巴塞隆拿、巴黎聖日耳門、拜仁慕尼黑同埋馬德里體育會，全部作客贏波，總算一吐烏氣，但佢仍然係唔少賭波人士嘅「明燈」。

喺2014年FIFA世界盃第一輪，Lulu推介咗克羅地亞同埋西班牙兼着埋佢哋嘅波衫，結果兩隊都分別以1-3同1-5慘敗畀巴西同荷蘭。其後英格蘭同埋日本都同樣避唔過呢個「Lulu效應」，喺第一場小組賽事輸畀對手，令人對佢更加深信不疑，係指路明燈。其後推介德國贏葡萄牙2-1，Lulu一講出貼士好多人都覺得德國今次實死冇生，但最後德國以4-0大炒葡萄牙。雖然唔中波膽，但大部分人留言Lulu終於「破燈」。不過有傳由於Lulu鍾情德國，所以係德國對葡萄牙期間着住葡萄牙波衫「邪」住葡萄牙，令「破燈」說法存疑。

### 榮封高登女神  做埋MV女主角
Lulu人氣急升，香港高登討論區更侵埋佢玩，候選「第二屆高登女神總選」，結果Lulu得到30票，當中7票屬於首名票數，以70分，成為第12位嘅高登女神。Lulu更獲得「Cool魔」張智霖嘅邀請，聯同另外五位高登女神：謝安琪、陳法拉、杜小喬、黃美棋同埋魯芬，參與《你是如此難以忘記》MV製作，係Lulu首個擔任女主角嘅音樂MV。

### 《球分》VT GO深入民心
Lulu嘅電視生涯，最早係喺有線電視球彩台《英超有局》做嘉賓，後嚟亦喺now TV嘅互動遊戲節目《撳錢》做嘉賓。2013年8月，佢正式同now TV簽約，做now 101台《球分》嘅節目主持，負責問問題，佢嘅「VT Go！」口號，更成為她嘅標誌。《球分》節目結束之後，Lulu喺now TV主持《巴克萊英格蘭超級聯賽》開波前嘅預告賽事環節。

### 負面新聞
自成名後，佢嘅背景就被起底。最轟動嘅莫過於被網民發現佢影過裸照。其後，佢喺社交網站表達感受。到2014年中，愈來愈多網民指佢借足球上位，特別係大埔足球隊同阿仙奴。有人更喺Facebook成立一啲反lulu專頁，指佢經常唔接受批評，見到負面留言就即刻刪除。到2014年9月，更有反lulu專頁發現佢曾經為自己個胸作出改圖，更俾多間傳媒雜誌報導。

## 演出
### 電視
#### [[香港有線體育|有線電視球彩台]]
*《英超有局》嘉賓

#### [[now 101台]]
*《撳錢》嘉賓
*《球分》主持
*《巴克萊英格蘭超級聯賽》主持

#### 電視節目（[[ViuTV]]）
*2017年：《挑機》（第14集嘉賓）
*2021年：《最後一屆口罩小姐選舉》（參賽者）
*2025年：《足球女將》（參加者）

#### 電視劇（[[ViuTV]]）
*2020年：《暖男爸爸》 飾  BeeBeeBB（第4集）
*2022年：《IT狗》 飾 何姑娘（第4集）

### 電影
*2021年：《二次人生》 飾 天心朋友Connie

### 廣告
*《FitBoxx元氣館》平面及電視廣告
*喜療疤「瘡印秒殺鳥」平面及電視廣告
*香港政府「旅遊警示」廣告
*香港政府「恆常運動，均衡飲食」廣告
*《Call4Van》

### 短片/微電影
*《快搜幫手 Wehelp劇場版》
*《超正黑絲OL辦公室誘惑》 
*《自信！從頭發生》
*關島旅遊局微電影（片名待定）

### 音樂MV
*《你是如此難以忘記》張智霖
*《三百呎環遊世界》袁學謙

## 參考
### 註解

### 其他
*董嘉儀男友撐做足球寶貝
*董嘉儀Lulu的Facebook專頁
*波波池的Facebook專頁
*Tung Ka Yee 董嘉儀的Instagram專頁
*波波池的YouTube頻道
*《降班喊唔停  Lulu繼續做Baby》
*《你是如此難以忘記》MV
*「Lulu燈上曼城官網」(2014年3月13號《蘋果日報》)
*「巴塞 v 曼城，Lulu著邊件波衫」特別訪問 (曼城官方香港網站)
梁嘉琪

**梁嘉琪**（英文名：，）以前係香港無綫電視部頭合約女藝員同埋有線電視女主持。

## 經歷
梁嘉琪喺屯門東華三院邱子田紀念中學中學畢業，中學時期佢已經開始接觸話劇，雖然只係負責幕後工作，但已經由入面發掘出自己嘅興趣。畢業後入咗香港演藝學院戲劇學院讀五年，喺2003年考到藝術學士（榮譽）畢業。佢有演出舞台劇經驗，同王祖藍、湯駿業、劉穎璇由演藝學院時期開始已經係老友。

梁嘉琪後尾做有線電視主播，曾未得經理人公司（有線）同意參加電視劇《伙頭智多星》女主角招募，並攞到冠軍，最後都無得演。

但梁嘉琪未有放棄演戲理想，2007年跳槽無綫電視積極發展影視事業。2009年，佢喺《學警狙擊》飾演第三女主角花若葆（藥煲），開始多人識，2011年喺《女拳》飾演唐雪喬，大結局插死馬國明飾演嘅游三水得到唔少迴響。佢多年來劇集、主持兩棲發展，2011年同風車草劇團合作返舞台劇舞台，喺《在那遙遠的一個星球·一粒沙》中一人飾演兩角。

2020年3月，佢同無綫完約。

## 演出

### 電視節目（ViuTV）
*2021年：《台灣乜都拜》第11-12集嘉賓
*2024年：《周六食花生》 第22集花生友

### 電視節目（香港開電視 / HOY TV）
*2022年：《嘉嘉醫療自助班》主持
*2023年：《健康關注組》主持
### 電台節目（903）
*2023年3月起：《早霸王》主持之一

## 參考


## 出面網頁
* 
* 
* 
*
我來自潮州

《**我來自潮州**》（）係1997年香港亞洲電視鄉土劇，拍嗰時名叫《家己郎》，播出時間係星期一至五晚九點半，合共45集。由陳庭威、楊恭如、文頌嫻、李香琴、劉錫賢、歐錦棠、龍貫天、黃樹棠等主演。

呢套劇推出收視率得十點，但有好口碑，但月初仍然保持十一點，隨後三周都有十一點，係當時期亞視最高收視嘅自製劇集。

本來亞視把本劇同係1998年嘅《我來自廣州》列為清末民初劇集系列，但本劇因《我來自潮州》一系列亞洲電視嘅劇集之一。

## 劇情
劇集以1940年代廣東省潮汕地區開場，配以抗日同國共內戰時代為背景。講述鄭琛（陳庭威飾）本來係潮州府殷實商人鄭承宗嘅細佬，本性善良，先智退為禍潮州一帶嘅賣國賊土匪，後嚟化解咗汕頭上、下蓮村近百年嚟嘅恩怨。後嚟因為中華人民共和國成立，鄭琛就同同鄉嘅朱潤（劉錫賢飾）、李乃強（歐錦棠飾）去香港謀生。鄭琛喺老婆江倩茹（楊恭如飾）協助下，成為香港製衣業鉅子；李乃強就成為著名探長；朱潤就憑一手潮州菜廚藝，成為香港著名嘅潮州菜館集團老闆。

## 特色
呢套劇被視為當時亞洲電視大股東兼亞洲電視主席暨行政總裁林百欣自傳。林百欣原籍廣東潮陽（現屬汕頭地級市）嘅潮州人（潮汕人），亦係以製衣起家；而劇中嘅主角鄭琛，就係以林百欣嘅一生作為藍本。

劇中陳庭威常以「自己人，有事好參詳」、「我哋係家己郎」等潮州話嚟加強劇情感染力，係香港劇集少見嘅特色。

## 演員
*陳庭威 飾 鄭　琛
*歐錦棠 飾 李乃強
*劉錫賢 飾 朱　潤
*文頌嫻 飾 陳素貞
*楊恭如 飾 江倩茹
*李香琴 飾 四　嬸
*梁錦燊 飾 鄭承宗
*南　紅 飾 鄭琛阿媽
*陳潔儀 飾 阿　秀
*王　戎 飾 江紹南
*謝雪心 飾 潘玉婷（紹南妻）
*鄭佩佩 飾 潘玉蓮
*黃樹棠 飾 林超榮
*袁潔儀 飾 林家燕
*黃璦瑤 飾 李若蘭
*龍貫天 飾 周全忠（警署內東莞幫人物）
*斑　斑 飾 利　芝
*徐二牛 飾 德　叔
*羅　烈 飾 陳亞席
*煒　烈 飾 黑　哥
*冼灝英 飾 水牛燦
*陳　東 飾 鄭村長
*石中玉 飾 李村長
*周兆麟 飾 水　雞
*蔡國威 飾 蕃薯茂
*董　文 飾 大頭獅
*蘇　昶 飾 九　斤
*劉　準 飾 七　叔
*陳麗雲 飾 八　嬸
*余俊偉 飾 狗　仔
*佘文炳 飾 波　叔
*江　圖 飾 培　叔
*楊振傑 飾 阿　根
*吳曼麗 飾 豆腐萍
*陳劍雲 飾 保　叔
*馮　真 飾 佩　姐
*司馬華龍 飾 李　錦
*歐陽耀麟 飾 導　演
*馮　國 飾 廖主任
*馬宗德 飾 趙　勇（大隊長）
*曾贊安 飾 大　舊
*顏晉霖 飾 復原軍
*陳　銳 飾 復原軍
*陳正君 飾 沙　皮
*李樹佳 飾 廠　長
*姚文基 飾 麥　堅
*王清河 飾 區　伯
*吳　霆 飾 阿　郫
*曾守明 飾 東莞豹

## 主題曲
劇集主題曲《勝利雙手創》改編自前台灣立法委員葉啟田（葉憲修）主唱臺灣著名金曲《愛拼才會贏》（原作曲者為陳百潭），並由編劇梁立人譜詞，由香港著名老牌歌星葉振棠主唱。

## 重播
喺林百欣死嗰時，亞洲電視本港台特意喺夜晚九點三十分黃金時段重播呢套劇，以向林百欣致敬。1998年2月16號晚九點零五分，買到呢套劇台灣播映權嘅超級電視台首播呢套劇，承接呢個時段嘅上一部電視劇《情定艷陽天》。

## 連出去
*亞洲電視《我來自潮州》官方網站
外來媳婦本地郎

《**外來媳婦本地郎**》（）係由廣東广播電視台整嘅一部以粵語為主要語言，同埋以輕鬆、趣味同埋貼近生活嘅情景喜劇，亦係中國大陸入面，播得最耐、集數最多嘅電視劇，從2000年11月4號開播一直到而家。佢係成個廣東電視劇收視率冠軍。部劇每年直接丼700萬入去拍，收益達到1億幾。呢部片喺有大量粵語人口嘅廣西都有通過廣西衛視嚟播，但係冇呢條片嘅相關收視記錄。呢部片響2008年初，成個劇組被中國人事部、中國國家廣電總局聯合頒發「全國廣播電影電視系統先進集體」嘅稱號。

## 劇情簡介
住喺廣州荔灣區昌盛街西關大屋嘅康伯有四個仔，噉佢就好希望四個仔都係娶返本地女仔做新抱，點知結果四個仔都係娶咗外地新抱。本地人家同埋外地新抱之間因為語言、性格、思維等等差異而發生嘅家庭覷視就噉樣展開。

## 開拍時間
呢部劇最早由陸曉光導演拍攝，喺2000年4月18號開拍一直到依家都未停過。2000年11月4號開始喺廣東電視台珠江頻道開播，2006年4月播咗1044集，2008年12月播咗超過1500集。2017年1月24號正式突破3000集大關。到咗2021年5月15號更加播出超過4000集，並且喺2022年12月10號以4330集嘅記錄畀健力士世界紀錄認證為“世界上播出時間最長、集數最多嘅情景喜劇”

## 中國電視之最
呢部片重整咗好多個中國電視之最：
*中國國內同類電視劇集數最多
*中國國內同類電視劇集播出時間最耐
*中國國內同類電視劇集收視率最高
*中國國內同類電視劇集廣告效益最好

## 註

類:劇集之最
花城大道站

**花城大道站**（；），規劃時期嗌過**雙塔站**（；），佢係廣州地鐵嘅車站，喺天河區花城大道同珠江東、西路嘅交界之間嘅位。呢個站喺2010年11月8號開放。

## 車站嘅結構
### 樓層

### 站廳
婦兒中心站嘅站廳有售票機同客服中心，而收費區喺站廳嘅中間，而站廳同月台之間有條扶手電梯同樓梯接埋一齊。
### 月台
呢個站有1個島式月台，喺花城廣場嘅中北邊地區。不過呢個站嘅月台同其他廣州地鐵路線嘅車站唔一樣，雖然話佢有大字，但係喺柱上面。

另外，呢個站嘅月台對正上面咁啱就係嘅列車正線。

### 商舖同自助服務
呢個站同大部份嘅車站一樣，冇商舖；但有1台自動販賣機同1台自動櫃員機響度。
### 出入口

## 利用狀況
由於呢個站附近冇幾遠就喺廣州國際金融中心同廣州周大福金融中心等其他地標性建築、辦公大樓同金融機構，所以喺呢個站附近嘅辦公大樓做嘢同酒店嘅住客人士就成日喺呢個站坐上落班同住宿。不過呢個站喺客流高峰時期都見到幾多乘客出入站，而平時嚟講就冇乜人上落。

## 上一站·下一站




類:天河區鐵路站
科韻路站

**科韻路站**（；）係廣州地鐵嘅車站，2009年12月28號開放，喺天河區黃埔大道中同科韻路交界。

## 結構
### 樓層
#### 打掂

### 打橫

### 站廳
科韻路站嘅收費區喺站廳嘅西南邊，四周圍俾車站嘅商舖同人行通道圍住嗮，而收費區入面有好多條扶手電梯同樓梯、專用䢂往返月台都得。

### 月台
呢個站有1個島式月台，喺黃埔大道中嘅地底。

### 商舖同自助服務
而家嘅科韻路站入面有便利檔同麵包糕餅舖、洗衫檔，重有自助服務設施畀乘客用。其中包括咗自動販賣機同自動櫃員機；同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。下面有寫清楚呢個站係有乜鋪頭同自助服務響度：

### 出入口

呢個站一共有3個出入口，分別係A、B，C。

## 車站歷史
### 規劃
喺1997年嘅《廣州市城市快速軌道交通線網規劃研究（最終報告）》入面，嗰陣嘅3號綫（唔係而家嘅）就喺呢度定咗個站。不過到咗2003年嘅方案入面就變咗而家嘅嘅車站。
### 施工
喺2004年5月28號，呢個站正式開始開始逳手起。一直到2009年6月初先至搞掂。
### 開通
2009年12月28號，通車之後，呢個站正式開放。
### 出入口
呢個站喺開通初期凈得A同B兩個出入口，而C出入口一直受到征地問題而冇起到，直到2019年3月31號先至開放。

## 利用狀況
呢個站雖然話附近有間天河軟件園同天河工業園、羊城創意產業園響度，但係佢哋離車站都有好遠嘅距離，加上呢個站嘅兩個出入口都喺黃埔大道中南邊嘅人行道入面，所以有部分喺天河軟件園或天河工業園啲人寧願揀巴士站都唔會嚟呢個站坐地鐵。不過呢度附近有好少住宅，重有棠下村響度，所以呢個站喺上落班高峰嗰陣會有啲人流，其他時間都比較冷清。

另外，呢個站嘅出入口出面成日都見到五類車嚟搞搭客生意嘅，幾乎都冇王管噉。

由於近排呢度要起廣州國際金融城，所以喺將來會改變點解呢個站嘅客流鬼咁少噉。

## 接駁巴士
員村東站：
*日班車：
*:普通巴士：
*::40、43、44、53、218、261、278、408A、408、517、518、547、548、550、562、564
*:BRT：
*::B15
*夜班車：
*:夜13、夜27

科韻路地鐵站：
*763、764、901A

## 附近嘅設施
*羊城創意產業園
*天河軟件園
*天河工業園

## 上一站·下一站
廣州大道

**廣州大道**（）係中國廣東省廣州市入面嘅一條主幹道。呢條馬路南邊喺海珠區嘅洛溪大橋嗰頭開始，一直去到北邊嘅白雲區同和路嗰邊。係雙向8——10車道，全長10公里。其中廣州大道係分有南、中、北三條。

## 廣州大道嘅三條道路，起點到終點
*廣州大道南：從海珠區洛溪大橋嗰頭去到廣州大橋嗰邊
*廣州大道中：從廣州大橋嗰頭去到天河區禺東西路同埋先烈東路嘅交界嗰邊
*廣州大道北：從天河區禺東西路同埋廣汕公路嘅交界嗰頭去到白雲區同和路嗰邊

## 經過嘅道路
呢度啲路順序係從南去到北嚟排列嘅，其中**加粗**咗嘅字係主幹道：
***[[洛溪大橋]]**
***[[廣州環城高速公路|南環高速公路]]**
***[[南洲路]]**
***[[新滘路 (廣州)|新滘路]]**
*敦和路
***[[新港路 (廣州)|新港西路]]**、**新港中路**、**[[客村立交]]**
***[[濱江路 (廣州)|濱江東路]]**、**[[閱江路|閱江西路]]**
***[[廣州大橋]]**
* **[[臨江大道 (廣州)|臨江大道]]**
*華利路
***[[寺右新馬路]]**、**[[花城大道]]**
*華明路
*東興南路
*華成路
***[[金穗路 (廣州)|金穗路]]**、東興北路
***[[東風路 (廣州荔灣至廣州天河)|東風東路]]**、**[[中山路 (廣州)|中山一路]]**、**[[黃埔大道]]**
***[[環市路 (廣州荔灣至廣州天河)|環市東路]]**、**[[天河路 (廣州)|天河路]]**
*水蔭路
*天河北路
*林和西橫路
***[[先烈路 (廣州)|先烈東路]]**、**[[禺東西路]]**
***[[廣園路 (廣州)|廣園東路]]**
*興華路
***[[廣州環城高速公路|北環高速公路]]**
*京溪路
*同和路

## 塞車問題
由於呢條大道成日有好多車行嘅，即使係華南快速幹線開咗之後，都重係搞到好塞車（尤其係上落班高峰嗰陣）。喺2010年亞運之後，廣州市政府話想要加闊廣州大橋嘅工程，近排都話搞喇。
麥美恩

**麥美恩**（**Mayanne Mak**，）係香港無綫電視經理人合約女藝員。

## 經歷
麥美恩喺加拿大溫哥華出世，父母都係香港人，阿爸係專業人士，有兩個大佢十年嘅哥哥。入娛樂圈前做項目統籌，曾經參加2008年度加拿大中文電台SunShine Nation競選，攞到最具魅力大獎。後尾參加2011年度香港小姐競選，攞到梗頸四。2012年簽約香港無綫電視做經理人合約女藝員，做TVB娛樂新聞台，之後陸續主持過好多電視節目，同埋做大型活動嘅司儀。佢喺《萬千星輝頒獎典禮2017》攞到「飛躍進步女藝員」獎，係第一個主要做主持工作而攞到呢個獎嘅藝人。

2020年，麥美恩喺台慶劇《使徒行者3》飾演臥底「朱倩（Juicy）」，雖然戲份唔多，但佢嘅演出依然受到網民注目，仲喺《萬千星輝頒獎典禮2020》第一次被提名「最佳女配角」。

## 演出
### [[電視劇]]（[[無綫電視]]）

### [[節目主持|主持節目]]（[[無綫電視]]）

### 綜藝節目（[[無綫電視]]）

### [[電台節目]]

### 歌曲

### [[廣告]]

### 其他活動

## 事件
2024年，麥美恩，陳貝兒等多名女藝人有份主持《2024香港小姐競選決賽》，其中陳貝兒因為被網民覺得搶嘢講、搶賽果卡、扮阿姐，引起網民批評同討論，但討論過程入面，有人就另外留意到麥美恩見到冠軍倪樂琳后冠戴歪之後，立即走出去幫她戴好，表現得到一啲網民讚賞。

## 攷


## 出面網頁
* 
* 
*
逃出生天

《**逃出生天**》（）係一部2013年年底開播嘅電影。呢部電影係由古天樂、李心潔、劉青雲、金巧巧、張兆輝同陳思誠呢啲主角主演，由彭氏兄弟指導。呢部電影又係中國大陸同埋香港聯合一齊開拍嘅電影，更加係中國第一步「真3D」嘅災難片。呢部電影響2013年9月30號，中國大陸首播。而香港嗰邊就係喺2013年10月3號開播嘅。而呢部片入面整嘅緊張氣氛、同埋銒嘅火燭整咗出嚟同埋好濃嘅親情關係，搞到觀眾大啀勁抽。而呢部片播咗之後，連導演彭順、彭發兄弟同埋觀眾交流重點教觀眾點樣分銒嘅同埋流嘅3D嘢。

呢部片響香港嗰邊播咗一個星期就搞咗票房冠軍出嚟。其中古天樂喺出席一次採訪入面，講咗一句「時刻把握消防知識，緊要時刻才能逃出生天。」呢句話，就被廣州市公安消防局嘅公益宣傳錄像收錄咗。

## 整片嘅細節
### 成個過程
呢部電影響2012年8月嗰陣，就先後喺泰國曼谷開機，之後就響泰國同埋廣州拍過。而成個片從編劇到拍嗮為止，總共用咗3年咁耐，而導演彭順話喺拍攝過程入面用咗十僆廿部消防車嚟幫手整場面，同埋封鎖咗一條比較繁忙嘅道路畀佢哋影，醫療部門都派出咗白車同醫護人員到咗拍攝現場，挾埋武警同埋專業人士都有份嚟參與呢部片嘅拍攝工作。而劉青雲就話拍呢部片覺得可以「用聯合國班底」嚟形容，而過程中係用銒火嚟拍嘅，重招咗一位立體調較師嚟調較電影入面景深嘅距離同埋立體效果；而攝影指導潘耀明話拍《逃出生天》用銒嘅火呢啲嘢，所以響保護功夫要做得好夠，相對2D電影嚟講，《逃出生天》係用咗超過3倍嘅器材、設備同埋時間”。

### 喺廣州嘅拍攝工作
呢部片從2012年12月25號開始響廣州度攞嚟拍喇，呢部戲份主要係一班主演行出火燭現場之後嘅場景（啫係片嘅結尾），同時呢個都係成部片最大場景嘅拍攝地方（珠江新城），除咗演員之外，重有銒嘅消防員嚟參演咗。而火燭嘅內景就響泰國嘅攝影棚入面嚟拍嘅。雖然話喺拍攝嘅其中一日就咁啱得咁橋遇到天氣好差，最低溫度凈係有11℃重有啲雨落咁嘅情况，但係《逃出生天》嘅拍攝現場入面，有三位主演響廣州嘅街頭演戲嘅舉動搞到好多過街啲人嚟睇（不過秩序比較好）。加上好多嘅攝影器材、道具、扮救護人員同埋消防隊嘅百幾個群眾演員、10幾曱火燭車、白車同埋好多人都塞嗮成條街咁滯。其中有火燭車撐起53米高嘅雲梯上到天咁滯，重有火燭車重向地面噴水霧嚟模擬救火嘅現場。而警鐘一響，嗰啲消防佬就從四個角落頭入嗮嚟，但係喺現場就無發現有煙火出現過，而整片個人就話喇：「其實火燭嘅特效係喺後期製作嗰陣，用電腦整出嚟嘅。」。

## 演員
*古天樂 - 阿強，消防系統公司嘅老細，以前係消防員
*劉青雲 - 大軍，消防隊長
*李心潔 - 思樂，大軍嘅老婆
*陳思誠 - 李健樂，婦產科醫生
*唐詩詠 - 冰冰，阿強嘅未結婚老婆
*馬德鐘 - 大軍上司
*張兆輝 - 阿信
*李馨巧 - 琳琳，阿信同埋美美嘅女
*金巧巧 - 美美，阿信嘅老婆
*許绍雄 - 孫老板
*馬浴柯 - 阿浩
*臧金生 - 寶強老豆
*小　肥 - 寶強，大廈保安仔
*徐佳琦 - Mandy
*張　馳

## 註

## 連出去
*《逃出生天》喺香港雅虎嘅電影頁
廣州大劇院

（），以前嗌**廣州歌劇院**，係中國廣東廣州一劇院，2010年5月9號起好，位置喺天河區珠江新城嘅珠江西路1號。

呢間劇院係由英籍伊拉克女設計師薩哈哈帝負責設計。

## 佔地面積
*廣州大劇院嘅占地面積係42000平方米，建築面積73000平方米，建築總高度43.1米。

## 介紹

廣州大劇院係中國大陸華南地區最先進、最完善同埋最大嘅綜合性表演藝術中心，佢全新嘅運營管理模式都成為咗中國文化體制改革嘅先前陣地。呢家劇院用咗全新嘅運營管理模式，係由廣州市政府通過招標方式嚟揀出經營管理團隊嚟負責大劇院嘅運營，實現獨立運作同埋核算。結果經過激烈嘅競爭之後，由中國對外文化集團公司攞到經營權。而廣州大劇院喺文化部、中國對外文化集團公司同埋廣東省委省政府、廣州市委市政府有關部門嘅正確領導同埋大力支持以「立足珠三角，合作港澳臺，攜手東南亞，面向全世界」嘅戰略，大膽探索中國劇院經營管理嘅新模式同埋改革發展道路嚟合埋國內國際嘅各類優勢文化資源，聚集演藝產業鏈，推舉舞臺藝術精品，倡領先進文化，努力將廣州大劇院整成華南最高藝術殿堂、全球傑出華人藝術家嘅演藝舞臺。而呢間劇院喺開放到依家為止，其中全世界高水準同埋國內外嘅演出已經達到700幾場。

## 改名
喺2010年5月，呢間嘢試過一次改名。主要嘅係喺2010年4月嗰陣，廣州市市委常委、宣傳部部長王曉玲就話喇：「『廣州歌劇院』呢個名攞實際規模、完善嘅功能嚟比較簡直係有範圍限制，佢雖然話係而家華南地區係最先進、最完善同埋最大嘅綜合性表演藝術中心，而唔係凈係演出『歌劇』咁簡單就搞掂嗮嘅。」，就因為呢句啫，個名喺1個月之後就改咗名叫「廣州大劇院」，不過引起咗好多人反對。

## 附近嘅交通
*廣州地鐵
：大劇院站

## 註

類:廣州嘅戲院
半人馬座V766

**半人馬座V766**（**V766 Cen**，又叫**HD 119796**或**HR 5171**）係一粒喺半人馬座嘅黃特超巨星。佢嘅恒星光譜可以變，分做G8Ia+同埋K3Ia+之間，佢嘅光亮度有唔規則嘅變動。佢有一粒遠過佢好多嘅B型伴星，同埋一粒好近嘅低溫伴星。半人馬座V766距離地球3,600秒差距，係截至2014年3月已經搵到嘅最大嘅黃特超巨星。佢咁大嘅體積好有可能係同佢近尐嘅伴星有物質交換造成嘅。

呢一類恒星喺太陽嘅40倍大細左右開始，演化做紅特超巨星，到依家剩底嘅外層物質用一系列強烈嘅爆炸向外散開，同時恒星繼續升熱。佢有可能會變做藍超巨星或者高光度藍變星，之後愈嚟愈暗，並且喺做晏期沃爾夫-拉葉星之前做超新星爆炸。

半人馬座V766好光，有高質量，並且同伴星有質量交換，屬於好罕見嘅一類恒星。因為咁科學家喺2014年之前並冇深入研究佢。歐洲南天文台（ESO）嘅甚大望遠鏡干涉儀（VLTI）睇到佢，並發現佢係已經發現嘅最大嘅黃特超巨星，亦都係最大嘅10粒恒星之一。根據估計，呢粒恒星嘅半徑喺太陽嘅1300倍以上，佢其中一粒伴星甚至掂到主星運行。

嚟自法國尼斯蔚藍海岸天文台嘅一組國際觀測團隊發現半人馬座V766比預期大好多：佢比紅巨星參宿四大50%，比太陽光多100萬倍。

半人馬座V766喺觀測期間體積有增大嘅現象，佢係體型會隨住溫度變化嘅恒星之一：佢體積越大，溫度就越低。

天文學家喺研究咗好多個天文台畀嘅數據之後，判斷呢粒恒星屬於一個食聯星系統，其中細尐嘅伴星每1300日圍繞主星公轉一個禮拜。


File:The field around yellow hypergiant star HR 5171.jpg|半人馬座V766附近嘅天域


## 參考
劍蘭

**劍蘭**（學名：**Gladiolus**）係鳶尾科多年生草本植物，原生地中海同非洲，可細分做260個品種。

劍蘭係拜山會用到嘅花。
馬蹄蘭

**馬蹄蘭**（學名：**Zantedeschia aethiopica**）係天南星科多年生草本植物，原生非洲南面。

馬蹄蘭形似馬嘅蹄，係馬年其中一隻熱賣年花。
百合

**百合**（；學名：）係多年生草本球根植物，亦係百合科下面嘅屬。原生亞洲，可細分做超過100個種。

百合亦係梵蒂岡嘅國花。

## 屬下品種
* 臺灣百合
* 淡紫百合
茉莉

**茉莉**（，廣州地區讀；學名：**）係木樨科嘅一種常綠灌木仔，原生南亞地區，而家喺亞熱帶、熱帶地區都可以搵到，可細分做超過200個種。

## 形態
茉莉嘅植物規律係：花一般生喺總梗，而且一次開三朵。花型分為單瓣同重辦兩種，其中單瓣有好濃嘅花香，重辦嘅植株適應能力比較犀利。花色一般比較白。

## 用途
茉莉有好多用途，佢嘅花可以整成花茶，廣東人叫佢做香片。另外佢嘅花重可以畀人觀賞。

## 屬下嘅品種

## 文化
### 菲律賓國花
菲律賓啲人成日將呢種花睇成純潔同熱情嘅象徵，話佢係友誼或愛情之花。喺1934年，菲律賓國會開會決定將茉莉定為國花。

### 印尼國花
印尼啲人好鍾意茉莉，所以周街都可以見到茉莉，甚至連屋入面都唔例外。尤其係當地啲婚禮，成日都攞佢出場嘅。

### 巴基斯坦國花
巴基斯坦啲人成日將茉莉形容係「上帝嘅禮物」。而巴基斯坦政府早就喺1954年定咗茉莉係國花。

### 突尼西亞國花
2010年尾突尼西亞爆發反政府示威活動，就叫做茉莉花革命。

### 古詩
大宋詩人江奎寫咗句詩讚茉莉：「他年我若修花史，列作人間第一香。」

## 有關嘅書
* 中国少年儿童百科全书 自然·环境 第419－420页　浙江教育出版社 ISBN 7-5338-1946-2/G·1942

## 出面網頁

*
*
*
*
*
* Jasmine Flower
*Natural Resources Conservation Service (NRCS). "PLANTS Profile, Jasminum" (HTML). The PLANTS Database. United States Department of Agriculture.
* 

類:木樨科

類:四季常綠植物
類:灌木

類:茶嘅原料
滿天星

**滿天星**（；學名：**）係石頭花屬多年生草本植物，原生中歐同東歐。佢由好多朵花仔組成，遠睇好似滿天都係星咁。

類:石頭花屬
類:草本植物
串串金

**串串金**（學名：**Jasminum nudiflorum**）係茉莉嘅其中一個品種，遠睇似一串串黃金，所以叫「串串金」，亦做咗年花。
## 睇埋
*一串金
牛欄牌

**牛欄牌**（**Cow & Gate**）係一隻英國公司香港牌子嘅嬰兒奶粉生產商，喺1959年同 United Dairies 合組成立 Unigate plc，依家稱為 Uniq plc。牛欄牌由 Netherlands-based Numico 版權持有。依家牛欄牌更喺全球新鮮奶製品品牌達能公司嘅旗下成員。

## 出面網頁
* 牛欄牌奶粉官方網
六福喜事

《**六福喜事**》（）係2014年香港賀歲電影。監製黃百鳴、導演谷德昭。

## 主要演員

## 客串
*古天樂 飾 古天樂
*楊千嬅 飾 Cherry
*谷祖琳 飾 葉倩雯
*林峯 飾 周一穫
*張達明
*夏春秋
*鄧麗欣
*楊愛瑾
*李璨琛
*谷德昭
*林盛斌
*王志飛
*林德榮
*方皓玟
*大鵬
*林二汶
*林海峰
*陳輝虹

## 出面網頁
*
我的影子在奔跑 (電影)

**我的影子在奔跑**，粵語翻譯係「**我嘅影喺度走緊**」（英語：）。呢部片係由方剛亮導演，張靜初、龍品旭、黎兆豐嚟主演嘅其中一部電影，係由江蘇眾道影業投資有限公司同埋廣東南方領航影視傳播公司聯合整嘅一部片。呢部片喺2013年6月，就響上海電影節開播，而到咗2014年2月，就喺中國大陸嘅間間電影院入面開播。

## 劇情
呢部片講嘅係話有一位中咗亞氏保加症嘅數學猛人同埋單身嘅阿媽之間，17年歲月重播嘅心靈畫卷。以比較特別嘅眼界嚟寫咗特殊人物嘅精神世界同埋感動人嘅母子親情同埋濃墨重彩咁寫咗單身阿媽嘅經歷。其中患有亞氏保加症嘅11個人，其中修直呢個人嘅第一個記到嘅係聽到田桂芳叫「修直」呢個名之後就笑咗。後嚟田桂芳阻住好多發生嘅事。不過田桂芳係連數學都唔識隻嘅，而修直要求證祖沖之嘅圓周率，就用分割法，搞到田桂芳都唔識重落埋崗添。而修直知道螞蟻天生就係計數佬，有佢自己原創嘅認路方法，人係要靠記先至可以認路，但係田桂芳成日都可以搵到修直呢個人，簡直係個謎。而修直17歲嗰陣就睇到整自己嘅模——老豆，佢就要同老豆出國。但係咁啱嗰日落雨行唔到路，修直發現咗田桂芳連翻牆都唔識隻。而田桂芳就話喇：「修直都大個仔啦，唔大個先至好啊。」但係，修直知道人係需要大個嘅。

## 主演
### 演員
*領銜主演：張靜初、龍品旭、黎兆豐
*其他演員：王同輝、張國強、葉婉嫻、麗娜、吳海燕、吳若林、喻引娣

### 職員
*導演：方剛亮
*編劇：胡永紅
*監制：侯克明
*藝術總監：田壯壯
*攝影：徐偉
*剪輯：屠亦然
*音樂：竇鵬

## 開拍地

呢部片開拍係喺中國廣東省廣州市，其中攞景嘅地坊包括咗廣州嘅一啲醫院、社區、學校、幼稚園、差館同埋機場。喺2013年8月份，部分場景喺廣州市第三中學入面拍嘅。呢個搞到好多喺廣州市第三中學嘅高二學生都話撐。

## 睇埋
* 亞氏保加症
* 廣州市第三中學

## 註
廣州市第35中學

**廣州市第卅五中學**係中國廣州一間冇咗嘅完全中學，呢間學校喺中國廣東省廣州市荔灣區上九路33號。呢間學校喺1956年創立，佢間學校以前係解放前嗰陣嘅鶴鳴書院。佢都係荔灣區最早用廣州市嘅英文試驗教材嘅中學。呢間學校喺2003年因為荔灣區要進行教育綜合改造，而呢間學校就合併入咗去荔灣區職業技術學校嘅初中部，之後重合併入埋廣州市第六十四中學入面。依家原嚟嘅學校舊地址係光復南路小學。
五代同堂茄

（學名：**）係茄科茄屬嘅長年生草本植物，原產中美洲熱帶同南美地區。

## 樣
果好似倒轉嘅梨，表面有幾粒嘢凸出。

## 用途
植株可以用嚟做年花，佢嘅果可以既可以畀人睇，又可以做藥。
### 藥用

果有消炎止痛、散瘀消腫嘅功效，但唔可以直接食，因為直接食佢會有頭暈或嘔嘅癥狀。

## 連出去
* 乳茄简介 太平洋家居网
* 乳茄 爱养花
*  乳茄 Solanum mammosum L. 中国植物志
* 五指茄 認識植物網
* 乳茄 Ruqie 藥用植物圖像資料庫 (香港浸會大學中醫藥學院) 

類:茄屬
類:草本植物

類:藥用植物
類:有毒植物
鬱金香

**鬱金香**（注意「鬱」字嘅讀法，；學名：**）係百合科下面一個屬嘅多年生草本植物，原產地喺中國嘅青藏高原地區，入面有可細分做大約150個野生種。

而家全世界有好多種雜交嘅鬱金香，如估計埋絕咗種嘅，大概有8000幾種。根據荷蘭繁殖中心記載，而家凈得大概3500種唔同嘅鬱金香品種。

## 花語
佢嘅花語係博愛、體貼、高雅、富貴、慈善、名譽、美麗、祝福、永恆、永恆嘅祝福，及愛嘅表白。但係唔同色嘅鬱金香，代表意思都唔同：
*紫——無盡嘅愛、最愛。
*白——純潔清高嘅戀情。
*粉紅——永遠嘅愛
*紅——愛嘅告白、喜悅、熱烈嘅愛意。
*黃——開朗
*黑——神秘、高貴、獨特領袖全力，榮譽嘅皇冠。
*雙色——美麗嘅你、喜相逢。
*羽毛——情意綿綿

## 樣
佢嘅鱗莖係地下莖，好似個波噉。而花嘅方面，喺園藝學入面，鬱金香按開花習性分為早開同遲開兩種。其中早開嗰種嘅莖得2dm咁短，但都幾清香下，有單瓣同重辦品種。而遲開嗰種嘅莖好長，得個單瓣品種，冇乜味。而花色有好多種，有紅、黃、白、藍、紫等色。

## 屬下品種
全球各地大概有8000幾種鬱金香，其中有大概150種被大量生產，多數都係紅、黃、紫、白、橙呢五種。若果按栽培時節同花期嚟分，重可以細分成早、中、晏三種。

## 文化

歐洲人好鍾意鬱金香，17世紀曾經爆發過鬱金香狂熱，係史上其中一個出名嘅經濟泡沫。

### 荷蘭國花
喺荷蘭，鬱金香同風車、芝士、木鞋夾埋一齊，話成「荷蘭四寶」。佢當地啲人一直將靚同華貴、莊嚴嘅象徵。後嚟喺當地成為國花。

### 土耳其國花
從12世紀開始，土耳其當地種嘅鬱金香成日用喺圖畫、石刻、木雕、地毯、窗簾、服裝界入面嘅裝飾圖。佢嘅樣同色喺土耳其入面，幾乎好多人鍾意佢，甚至宮廷都唔例外。後嚟呢朵花成為土耳其嘅國花而家喺每年4~5月喺伊斯坦布爾嘅愛米阿柬公園都成日搞鬱金香節。

## 攷

## 有關嘅書
* 中国少年儿童百科全书 自然·环境 第423页　浙江教育出版社 ISBN 7-5338-1946-2/G·1942
* 鬱金香與球根花卉 猫头鹰出版社  ISBN 978-986-6651-47-2

類:百合科

類:草本植物

類:香花樹種
中國 (搞清楚)

**中國**除咗表示中國呢個國之外，家陣多數指中華人民共和國，重可以係：
*中國大陸
*中華民國，1912年立國，近年來喺唔正式場合會嗌成「臺灣」。
*中國本土，又叫「漢地」「漢區」「中國本部」。
*大中華
*中華帝國
*中華共和國
*中原嘅第啲名。
**河南
*中國地方，日本本州最西笪地，由山陽地方同山陰地方夾埋。
**中國 (令制國)，日本舊時令制國嘅分類，指嘅係「中規模嘅國」同「距離畿內中等嘅國」。
*中國 (佛教)，釋迦牟尼出世嘅地方，喺印度恆河平原（而家中央邦），係舊時佛教中心，畀信佛嘅人嗌做「中國」。

方位國名
蘭尼·巴岑

**蘭尼·巴岑**（，），全名叫**蘭尼·羅拔·巴岑**（），係美國嘅射擊運動員，喺美國德克薩斯州科曼奇縣出世。

## 成績
### [[奧運會]]成績
喺1972年慕尼黑奧運會，巴岑輸咗畀隊友約翰·賴特。喺1976年蒙特利爾奧運會小口徑步槍三姿比賽（男女混合）入面，佢同女隊友瑪格麗特·默多克攞到嘅總環數（1162環）相同，巴岑曾經要求國際射聯同時畀金牌佢哋兩個，當經過審核之後，最尾都係由巴岑個人攞到金牌。比賽之後，巴岑畀默多克同佢一齊企喺冠軍頒獎台上面接受頒獎。

巴岑喺1974年瑞士世界射擊錦標賽嘅300米步槍臥射、300米步槍立射入面攞到冠軍，有呢兩個個人賽項目嘅世界冠軍。

### 其它成就
除咗呢尐之外，巴岑重喺泛美運動會、美國國內嘅運動會入面攞到好多塊金牌。之後曾經短暫擔任美國國家隊射擊隊主任，冇幾耐就自己創業，開咗一間向商界人士、運動員嘅提供心裡輔導嘅公司。

## 奧運會成績一覽
巴岑曾經參與兩屆奧運會嘅射擊比賽。

## 參考

## 出面網頁
欽州市外國語學校

**欽州市外國語學校**係2000年4月欽州市人民政府批准建立嘅一間國有民辦學校。學校嘅辦學目標係培養有外語特長嘅全面發展嘅創新型人才。全校而家有64個教學班，在校學生4000幾人，教師160幾人。每個學期學費2500蚊，一共有六個學期。
吳若希

**吳若希**（，） 係香港女歌手，2010年出道，宜家係無綫電視旗下女藝人及星夢娛樂旗下女歌手，已經出咗6張個人專輯，中學喺荃灣綠楊新邨廖寶珊紀念書院畢業。吳若希老公為何兆鴻，生左一仔一女。

## 演出

### 綜藝節目（無綫電視）
*2023年：《真係唔好笑》第2集嘉賓
*2025年：《奇情谷》主持

## 參考

## 出面網頁
* 
* 
* 
* 
* 
* （對外）
*吳若希嘅Facebook頁（對內）
* 
* 吳若希FansClub Forum
腰豆

**腰豆**係種食得嘅豆，形似腎（又叫「腰」），所以有咁嘅名，有紅腰豆、白腰豆等等，係其中一隻沙律嘅配菜。

## 睇埋
*紅豆
紅豆

**紅豆**係種食得嘅豆，紅色細細粒，東亞人會用佢整甜品，好似紅豆沙、紅豆冰、豆沙咁。

## 睇埋
*紅腰豆
*赤小豆
*綠豆
紅豆 (搞清楚)

**紅豆**係幾種紅色嘅豆：
*紅豆
*紅腰豆
*赤小豆
*相思豆
*相思子
亦可以係：
* 紅豆 (單曲)，柳重言作曲、林夕填詞，王菲原唱嘅一首華語歌曲，其後由方大同翻唱
* 紅豆 (歌手)，中國大陸歌手，曾因性侵犯男童而坐監
* 紅豆 (電影)，2025年港產片
赤小豆

**赤小豆**係種食得嘅豆，似紅豆但比較長身，可以做中藥藥材，又或者滾湯都得，通常會同粉葛或者薏米一齊煲。

## 睇埋
*紅豆
綠豆

**綠豆**係種食得嘅豆，綠色細細粒，東亞人會用佢整甜品，好似綠豆沙咁。綠豆亦都可以發芽菜。

## 睇埋
*紅豆
相思豆

**相思豆**（），又叫**海紅豆**（）或**孔雀豆**（），係怕醜草科相思豆屬嘅落葉喬木，喺中國嘅廣東、廣西、雲南、貴州、港澳臺、福建、海南地區，越南、老撾、緬甸、柬埔寨、馬來西亞同印尼都可以搵到。

## 樣
葉係二回羽狀複葉，葉柄同葉軸都有軟毛，花係單生品種，唔係白就係黃，一般生喺葉杈或枝頂，而且朵朵排成圓錐花序噉。籽圓形兼大大粒，鮮紅色。

## 用途
佢嘅籽可以做裝飾品；非洲有人試過攞佢啲籽做調味品。

### 藥用

佢嘅根同葉可以做藥。有以下嘅功效：

## 詩句
唐代詩人王維嘅《相思》：「紅豆生南國，春來發幾枝？勸君多採擷，此物最相思。」入面嘅「紅豆」，就係嶺南出產嘅相思豆。

## 睇埋
*紅豆

## 連出去
* 海紅豆 樹木谷
* 海红豆 中醫世家
* 孔雀豆 認識植物

類:相思豆屬
類:落葉植物
類:喬木
類:藥用植物
雪耳

**雪耳**，又叫**銀耳**，係白色嘅木耳，可以用嚟配搭雪梨或者木瓜整糖水，口感爽滑，有豐富膠原蛋白，所以有「平民燕窩」嘅美譽。
## 睇埋
*雲耳
鉗仔

**鉗仔**，又叫**鑷**，係種比較細嘅鉗，專門用嚟夾啲好細或者好幼嘅嘢，好似郵票、毛髮。
刀仔

**刀仔**（，）係指一類細把嘅刀，由刀鋒同刀柄組成，可以單手攞住。

人自石器時代以嚟，刀仔係架生亦係武器，而家，刀仔係日日都用嘅必需品，古代嗰陣某啲特別嘅刀仔甚至畀人當係收藏品。刀仔亦都係人最早為咗生存而整嘅一樣架生。

## 睇埋
歐洲藍啤梨

**歐洲藍啤梨**，又叫**歐洲藍莓**、**歐洲越橘**、**山桑子**，係藍啤梨嘅近親，北歐出產比較多。佢同藍啤梨一樣都有豐富花青素，對對眼好。
伊夫堡

**伊夫堡**（法文：**Château d'If**）係法國馬賽弗留利群島嘅一座城堡，因為大仲馬小說《基度山恩仇記》場景而令呢座城堡出名，而城堡位置嘅島亦都叫**伊夫島**。
復旦大學

**復旦大學**係中國上海一間大學，1905年創校，係頭一間由中國人自己搞嘅大學。「復旦」個名嚟自「旦復旦兮」，字面解「日復一日」，代表取之不盡、用之不竭嘅自力更生同勤奮。

類:上海嘅大學
舟山島

**舟山島**係中國浙江舟山群島主島，係浙江最大島、中國第四大島，面積約莫500平方公里，亦係舟山嘅行政中心。
GNOME

**GNOME**（英文：The **G**NU **N**etwork **O**bject **M**odel **E**nvironment）係GNU計劃下面一隻自由嘅桌面環境，用C程式語言寫，可以喺各種Unix衍生系統度行。
篤篤車

**篤篤車**（**tuk-tuk**）係種機動人力車，有三個轆，通常當的士用，喺泰國同其他東南亞國零舍流行。
西湖

**西湖**（；通用吳拼杭州音：shi wu）係中國浙江杭州風景名勝，係一個6.39平方公里大嘅淡水湖，2011年做咗聯合國世界遺產。

類:中國淡水湖
廣州市第卅九中學

**廣州市第卅九中學**係廣州市嘅其中一間冇咗嘅中學，呢間學校以前係**私立廣州市誠信會計補習學校**同埋**誠信初級文化補習學校**。呢間學校響廣州市越秀區北京路步行街入面，1956年開始辦學。呢間學校係廣州市入面嘅其中一間比較具有規模嘅完全中學。喺2006年由於越秀區投入咗5億蚊嚟發展教育導致好多間中學合并嘅關係，廣州市第卅九中學同廣州市第十三中學合併咗。

## 歷史
* 1956年：學校開辦
* 1965年：被廣州市教育局定咗推行半工半讀嘅其中一間試點學校
* 1969年開始：擴大辦學規模成為有高中同埋初中部嘅完全中學
* 1984年：高中部為咗適應廣州市中等職業技術教育嘅發展——改咗名叫**廣州市機電職業高級中學**。
* 1996年：經過市教育局批准，恢復返普通高中。嗰陣時係廣州市入面嘅其中一間比較具有規模嘅完全中學。
* 2000年：學校通過咗廣州市人民政府教育督導室嘅驗收，成為咗廣東省嘅達標完善中學。
* 2006年：由於越秀區投入咗5億蚊嚟發展教育導致好多間中學合并嘅關係，學校同廣州市第十三中學合併咗。

## 附近嘅交通
* 1號線：公園前站
* 6號線：北京路站

## 註
廣州地鐵4號綫

，第個名係**南沙綫**（）／**大學城綫**（）／**亞運綫**（），係廣州第4條通車嘅地鐵綫路，綫路代表色係■綠色。

佢亦係廣州第一條上天落地嘅地鐵綫。

## 歷史
### 規劃
1997年，喺嗰年嘅方案A入面，5號綫嘅支綫從琶洲分出，向北過江去到世界大觀。到咗2000年，呢條5號綫支綫被獨立成依家嘅4號綫，北邊延長至科學城，而南邊為咗配套小谷圍島上邊大學城嘅開發同照顧番禺撤市設區，而延長到新造鎮。綫路喺琶洲塔站同舊時嘅2號綫轉乘。

2003年，喺年初嘅A、B兩份方案入邊，4號綫南邊都係沿住廣澳高速繼續行，喺規劃緊嘅廣州新城附近轉彎向東去到海鷗島。而嗰時嘅3號綫喺去到廣州新城之後沿住廣澳高速繼續向南去到南沙。但最後定出嘅方案係3號綫同4號綫嘅轉乘站——廣州新城站（而家係海傍站）嘅南、東兩邊路線調轉，改成3號綫入海鷗島，而4號綫確定向南插入南沙區，北段繼續向東插入蘿崗新區。

本嚟話4號綫北延段要對接蘿崗區（今日嘅黃埔區），去到水西為止，但喺2008年，蘿崗區揀咗6號綫二期入嚟，令4號綫北延段被延期。

2010年前後，廣州為咗對接增城，將北延段獨立成為21號綫兼向兩邊延長。之後4號綫就冇咗北延計劃。雖然天河區區長公開要求過將4號綫北延入智慧城，但後嚟都冇咗下文。

原先南延段規劃行黃山魯北面同東面嘅進港大道，同規劃緊嘅15號綫高度重合。到咗2011年，為咗配合南沙明珠灣區嘅開發，南延段改成沿住環市大道向南沙嘅舊鎮嗰邊行。

### 工程同營運
*2003年1月28號，2號綫調整工程琶洲塔站正式開工。
*2004年8月13號，新造站主體結構封頂。
*2005年1月11號，大學城專綫小谷圍站（依家嘅大學城南站）封頂。
*2005年12月26號，4號綫大學城專綫（萬勝圍⇄新造）、舊2號綫調整工程（琶洲⇄萬勝圍）同埋首通段同時開始服務。
*2006年12月20號，4號綫（大學城專綫）暫停服務9日。
*2006年12月30號，4號綫恢復服務，同時從新造延長去到黃閣。而新造到黃閣部份成為廣州地鐵第一條高架綫。
*2007年5月8號，因為4號綫延長到金洲嘅關係，成條綫再一次暫停服務。
*2007年6月28號，4號綫恢復服務，綫路延長到金洲站，同時添加咗蕉門站。
*2009年12月28號，5號綫通車運營，4號綫亦向北延長到車陂南換乘5號綫。
*2010年9月25號，4號綫北延段（車陂南⇄黃村）、新2號綫同埋8號綫一齊開始營運。
*2013年10月30號，4號綫南延段工程俾廣東省發改委批准，可以正式開工。
*2014年4月22號，南延段最後一個車站南沙客運港開工。
*2016年6月27號，廣州地鐵首個大盾構區間貫通。呢部盾構機直徑達11.67米，喺2015年10月18號始發，負責中間風井～南沙客運港區間嘅挖掘工作。
*2016年6月28號，市地名辦發函批准4號綫南延段原金隆站改名為飛沙角站，原資訊園站改名為南橫站，其餘各站站名唔變。
*2016年7月底，隨著南沙客運港站嘅封頂，南延段全綫車站均實現咗封頂。
*2016年9月27號，隨著塘坑到南橫區間左綫嘅貫通，南延段實現咗全綫洞通。
*2016年10月19號，南延段開始鋪軌。
*2017年3月30號，南延段短軌鋪通。冇耐之後，綫路長軌貫通。
*2017年4月30號，南延段全綫送電成功。
*2017年7月28號，南延段正式搞掂三權移交。
*2017年10月11號，全綫開始搞營運時間表演練持續79日，期間金洲⇄南沙客運港路段暫時唔搭客營運。
*2017年12月28號朝早，從頭班車開始，路線亦開始延長到南沙客運港。由於飛沙角到南沙客運港部份係地底車站，所以又成為廣州地鐵第一條上天落地嘅路線。

## 綫路

廣州地鐵4號綫北起天河區黃村，穿過天河區、海珠區、番禺區同南沙區，南到南沙區南沙客運港，中間經過生物島、大學城、慶盛高鐵站同明珠灣等區域。綫路全長59.3公里，有24座車站，有1座未開通，家陣有5座係換乘站。採用4輛L型列車。綫路設有一個車輛段，一個停車場。

### 走向
*4號綫已建成路段由天河東北邊嘅奧體中心開始，經過中山大道、車陂路同新滘東路，下穿萬畝果園、官洲島同小谷圍島，喺興業大道南面出地面後穿過田野，沿廣澳高速、市南大道同鳳凰大道行駛，喺區府門口轉向東止於雙山大道祁豐路口，全長43.65公里，擁有已運營車站16個、在建預留車站2個同埋一個車輛段。佢都係依家南沙區唯一嘅軌道交通綫路。
*4號綫南延段由金洲站後開始，兜去金隆路繼續向南行，過咗虎門高速之後轉去東南向，沿環市大道行進，轉行東北兜上海港大道，喺科技大道同港前大道交界嘅東邊設終點站。全長12.6km，新增6個站，全部係地下站；新建一座停車場。

### 站點
呢條地鐵喺官橋到金洲嗰橛10站都係高架站，其它都喺地底。其中呢條線有16個站：

黃村、車陂、車陂南、萬勝圍、官洲、大學城北、大學城南、新造、石碁、海傍、低涌、東涌、慶盛、黃閣汽車城、黃閣、蕉門、金洲、飛沙角、廣隆、大涌、塘坑、南橫，南沙客運港。其中黃村、車陂南、萬勝圍，大學城南、海傍都係轉車站。

呢條地鐵路線除咗金洲、車陂、黃村、大學城北、新造同埋官洲呢6個站冇廁所之外，其它站點都有廁所。

### 轉車站
#### 開通咗
;黃村：轉乘
呢個站喺起緊4號綫北延段時，冇預留到轉車條件，係平行站廳轉車。
;車陂：轉乘
呢個站喺起緊4號綫北延段時，冇預留到轉車條件，係平行站廳轉車。
;車陂南：轉乘
呢個站喺起緊5號綫時順手起，屬T形節點轉車。兩綫嘅轉乘方式係既可以行出站廳轉，又可以喺月台範圍轉。若果揀月台範圍轉嘅必須要噉：
*→：必須要去到月台北邊條樓梯上去先至得。
*→：必須要去到月台中間條向下樓梯落去先至到。
;萬勝圍：轉乘
呢個站喺起緊舊2號綫東延段時順手起，屬偏十字島側節點轉車。兩綫嘅轉乘方式：
*→：必須要喺月台北邊條樓梯上去先至得，因為南邊條樓梯通去尾站月台，唔畀上車。
*→：出車門之後唔好出閘，而係行月台中間條樓梯落去即到。
;官洲：轉乘
*呢個站喺起緊4號綫北延段時，冇預留到轉車條件，係平行站廳轉車。
;大學城北：轉乘
*呢個站喺起緊4號綫北延段時，冇預留到轉車條件，係平行站廳轉車。
;大學城南：轉乘同埋
*呢個站喺起緊4號綫首通段時預留咗十字轉車結構，屬十字島側節點轉車。兩綫嘅轉乘方式：
*→：出車門之後唔好出閘，而係行月台中間條樓梯落去即到。
*→：出車門之後直接行月台中間條樓梯上去即到。其中西南邊條樓梯去南沙客運港，東北邊條樓梯去黃村。
*→：
*:去黃村嗰邊——落車之後兜到月台中間嘅闊樓梯或搵月台兩邊嘅窄樓梯後落一層樓，行到對面站廳後上返一層樓到12號綫大站廳後，搭扶手電梯或行樓梯或坐𨋢落去就可以到12號綫月台。
*:去南沙客運港嗰邊——落車之後繼續向北行到12號綫大站廳後，搭扶手電梯或行樓梯或坐𨋢落去就可以到12號綫月台。
*→：
*:去黃村嗰邊——落車之後上三層樓後，搵月台中間嘅闊樓梯或搵月台兩邊嘅窄樓梯後落一層樓，行到對面站廳後上返一層樓後調頭即到4號綫月台。
*:去南沙客運港嗰邊——落車之後上三層樓後，直行就到4號綫月台。
;海傍：轉乘
呢個站喺起緊亞運城嘅時候預留咗3號綫嘅月台，4號綫嘅站廳都預留咗轉乘通道同扶梯嘅位置，係站廳轉車。

#### 規劃緊嘅
*官橋：換乘。
*蕉門：換乘。
*南沙客運港：換乘。
*:本站已預留島側節點。

### 車輛段

## 各站首、末班車詳細
僅供參考：

## 註同攷
;註

;攷
謚號

**諡號**（粵音：si3 hou6，英文：Posthumous name），係古時中國、朝鮮、越南、日本嘅君主同其他有名望嘅人死咗之後，由後人根據佢生前所作所為而畀嘅稱號。

## 睇埋
*廟號
燒結

**燒結**係種工藝，先將物料嘅粉末壓成想要嘅形狀，之後再加熱，等佢黐埋一嚿。
梁山伯與祝英臺

**梁山伯與祝英臺**係中國一個愛情故仔，屬四大民間傳說其中一個。

故仔講到東晉時期，女扮男裝嘅祝英臺去讀書，識到梁山伯，兩人好夾，但梁山伯一路都唔知祝英臺係女仔，到佢知嗰時祝英臺已經被逼要嫁人，梁山伯傷心到死咗，祝英臺去到佢墳頭殉情，最後兩個人嘅魂魄變咗做一對蝴蝶。
牛津英語大詞典

（；坊間中譯：、、）係全世界最大嘅英文字典，乃英國牛津大學出版社之作，響1884年開始發行，之後編撰不斷，而今嘅網上版包含第二版嘅全部內容、第二版嘅補遺、同將來納入第三版嘅新內容，每三個月更新一次。

雖然佢係最大，但係並唔表示佢收字最齊；例如加拿大英文嘅一啲字佢並冇收錄，又或者有收錄但係冇加拿大用開嘅用法；2019年，多倫多大學嘅 Sali Tagliamonte 教授開始搜集加拿大英文嘅特有用字，目標係將啲字收錄喺  入面。

## 拎
* 

## 註

## 攷
木牛流馬

**木牛流馬**係三國蜀漢丞相諸葛亮同佢老婆黃月英發明嘅運軍糧架撐，用木頭做，個樣似牛似馬，已經失傳咗。
指針

**指針**係一件機械入面用嚟指示數值嘅針，最常見嘅例係鐘錶嘅時針、分針、秒針。
核仁

**核仁**係細胞核入面嘅一樣物質，成份有核糖核酸同蛋白質，功用係轉錄核糖體RNA嚟整核糖體。
清潔劑

**清潔劑**係指可以用嚟清潔嘅化學品，多數都有界面活性劑嘅成份。廣義上清潔劑重可以包括埋番梘、洗衣粉同漂白水。
排水法

**排水法**係物理學入面一種計體積嘅方法，將要計體積嘅嘢放落裝滿水嘅容器度，再度滿瀉咗嘅水有幾多，就計到樣嘢嘅體積。

## 睇埋
*曹沖稱象
美國海軍

**美國海軍**（）係美軍嘅分支，負責管理所有同海軍有關嘅事務，有超過32萬現役軍人。
凌拂

**凌拂**（）係臺灣女作家，祖籍安徽合肥，本來係小學先生，2002年轉行寫作，主要寫散文同細路書。

類:祖籍安徽
無花植物

**無花植物**即係被子植物（有花植物）以外嘅其他植物，全部都唔會開花。例子有蕨類、苔類、藻類、松柏類等等。
魔法

**魔法**（）係傳說入面一種超自然嘅神秘力量，掌握呢種力量嘅人可以做到好多常人做唔到嘅嘢。

## 睇埋
*超能力
*魔術
*巫術
*仙子
阿默德瑪達

（，）係星加坡嘅學者，1977年到1996年做過星加坡主管回教事務部長，1985年到1993年做過星加坡環境部長。

## 出面網頁
* 

類:星加坡官員
弓頭鯨

**弓頭鯨**（學名：***Balaena mysticetus***）係屬鯨目嘅海洋哺乳動物，成年長度可以去到20米，乸比公大隻。佢哋下巴個形似弓，所以叫弓頭鯨。
二二六事件

**二二六事件**（），又叫做「**帝都不祥事件**」或「**不祥事件**」，係1936年2月26號大日本帝國一場失敗咗嘅政變。喺呢場失敗咗嘅政變中，叛軍殺咗日本陸軍軍人松尾傳藏同埋渡邊錠太郎，財務大臣高橋是清，內務大臣齋藤實，最後有19名叛軍嘅領導人被判咗死刑。二二六事件係日本近代史上最大嘅一次叛亂行動，亦係令日本法西斯主義發展嘅重要事件。

二二六事件後，日本國內政局開始動蕩不安，政府迫切需要通過對外擴張轉移國內民眾嘅視線，解決接踵而來嘅經濟同埋政治嘅問題。為日後嘅中國抗日戰爭同埋太平洋戰爭嘅爆發埋下咗隱患。
經歷司

**經歷司**（）係香港主權移交之前香港最高法院一個職位，支援部門叫「最高法院經歷司辦事處」。

主權移交之後，呢個職位由司法常務官承繼。

## 參考
大龍鳳

**大龍鳳**係香港1960年代頭一個大戲班，由何少保做班主，紅伶包括麥炳榮、鳳凰女同譚蘭卿。

## 俗語
嗰時大龍鳳嘅大戲好大排場，所以香港就出咗句俗語「搞場大龍鳳」，即係「鬧事」咁解。
睡公主城堡

**睡公主城堡**（英文：**Sleeping Beauty Castle**）係加州迪士尼樂園同香港迪士尼樂園入面嘅城堡建築，用《睡公主》個名命名，風格參考德國巴伐利亞新天鵝堡。
獅子王慶典

**獅子王慶典**（英文：**Festival of the Lion King**）係迪士尼動物王國同香港迪士尼樂園入面表演嘅音樂劇，取材《獅子王》電影同音樂。
卡斯柏王子

《**卡斯柏王子**》（英文：**Prince Caspian**）係魔幻王國系列其中一作品，由英國作家魯益師響1951年寫。呢個故仔響2008年被迪士尼改編拍成電影《魔幻王國：卡斯柏王子》。
星光少女美夢成真

《**星光少女美夢成真**》（日文：**プリティーリズム・ディアマイフューチャー**）係星光少女動畫系列第二季，響2012年4月7號開始響日本東京電視台首播，而中國大陸土豆網、台灣東森幼幼台同香港無綫電視翡翠台都有買嚟播。
梁逸峰

**梁逸峰**係第62至64屆香港學校朗誦節詩詞獨誦男子組冠軍，2014年1月一段佢朗誦嘅片響互聯網流傳，令佢多咗好多人識。
## 參考
*蘋果日報：被欺凌梁逸峰站出來「多接觸朗誦就不會笑」
*蘋果日報：「梁逸峰」反欺凌自白
*香港網絡大典：特別的朗誦技巧
中大站 (廣州)

**中大站**（；）係廣州地鐵嘅一座車站，喺海珠區新港西路同立新街嘅交界地底，中山大學南門西邊310米嗰度，喺2003年6月28號開放。

呢個站喺2003年6月28號到2010年9月22號為止，係嘅車站。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇休息室同廁所響度。
#### 打掂

#### 打橫

### 站廳
中大站嘅收費區喺站廳嘅南邊，而北邊係人行通道。車站商舖都喺嗮南邊收費區入面，而自助服務喺嗮車站嘅東西兩邊。站廳入面重有好多部扶手電梯同樓梯往返月台。而專用𨋢喺車站嘅西邊免費區域入面，乘客如估有需要，可以向車站嘅工作人員查咗車飛之後嚟協助用。

### 月台
呢個站有1個島式月台，喺新港西路嘅地底。

### 商舖同自助服務
而家嘅中大站入面有好多唔同類嘅鋪頭畀乘客買嘢同食嘢，好似有便利檔、糕餅檔、書店同洗衫舖等。

另外，中大站入面重有好多自助服務設施畀乘客用，包括咗建設銀行嘅自動櫃員機同埋自動販賣機、自動影相機等；重有好易機嚟充羊城通，交水電費同交通嘅罰錢等服務；而M-Touch機係可以查地鐵嘅路線、頭尾班車同埋地鐵嘅安全指引，重可以畀乘客登記做廣州地鐵薈嘅會員嚟查獎分、換獎品。

### 出入口

呢個站有四個出入口，分別係A、B、C1，D。

## 頭尾班車信息同配線圖

## 車站歷史

### 規劃時期（1988年）
喺1988年嘅「十字綫網」規劃入面就出咗嗰時嘅「美術學院站」，佢就係嗰時舊2號綫嘅一個站，喺廣州大道嘅東邊。後嚟喺1997年嘅《廣州市城市快速軌道交通線網規劃研究（最終報告）》入面話要將條2號綫一分為二，而呢個站係話嗰時5號綫（唔係而家嘅5號綫）嘅一個站。而曉港站到琶洲嗰橛都加入咗2號綫一期嘅工程入面，之後用咗先行貫通，重留低咗拆解嘅條件。而規劃嘅車站名都改咗做「中大站」。

### 通車之後，舊2號綫時期（2003年6月28號——2010年9月21號）
2002年12月28號，地鐵2號綫首通段通車嗰時，從曉港到琶洲呢橛重未開放。而呢個站就到咗2003年6月28號嘅2號綫（曉港到琶洲嗰橛）開通咗之後先至開放。

### 2號綫同8號綫一分為二（2007年6月25號——2010年9月25號）
2007年6月25號，國家發改委通過咗廣州地鐵2號綫同8號綫嘅延長段工程。工程喺2007年8月正式逳手，佢就係將舊嘅二號綫喺呢個站同江南西站之間嘅位拆開，分別向南、西、北三個方向延長。喺2010年9月22號——24號，成條舊嘅二號綫都停運咗，嚟搞路線一分為二嘅工程。

### 時期（2010年9月25號之後）
喺2010年9月25號朝早，呢個站重新開放，改咗係8號綫嘅一部分。

### 出入口
喺舊2號綫開通之後，呢個站係整咗A、D兩個出入口，B出入口嗰時已經起好但荒廢咗好幾年，畀市民鬧到飛起，後來B出入口喺2006年7月10號開放。

而C出入口就因為單位嘅規劃、報建同施工出咗冬瓜豆腐而搞到一鑊熟。直到2012年，廣州輕紡交易園自己出1000萬蚊嚟向地鐵公司起C1呢個出入口。2015年1月9號，C1出入口正式開放。

## 利用狀況
呢個站附近就係中山大學嘅南校區同中大布匹批發市場，重有一大片住宅區響度。呢個站嘅客流麻麻地，以中山大學嘅學生同住喺呢度附近啲居民，重有一少部分係批發市場啲拉客仔為主。

## 周圍建築
*中山大學（南校區）
*廣東省榮軍醫院
*廣東省昆蟲研究所
*美景花園
*廣州輕紡交易園

## 攷

## 上一站•下一站
刷牙

**刷牙**（）係清潔牙嘅行為，通常會有到牙刷同牙膏，仲可以用埋牙線同漱口水。

現代人多數都有夜晚臨瞓前刷牙同朝頭早起身刷牙嘅習慣。
刷

**刷**（）係清潔用嘅日用品，一邊有手柄，另一邊有好多毛。
## 例
*牙刷
*牙罅刷
*掃把
消毒藥水

**消毒藥水**係種外用藥水，殺傷口細菌，防止傷口受感染同敗血病。
## 例
*消毒火酒
*雙氧水
*碘酒
*紅藥水
*藍藥水
敗血病

**敗血病**係因為傷口受感染而令細菌入血中毒嘅病，毒素可能會令器官衰竭，嚴重會死。病人通常係免疫系統比較差嘅。
鷺江站

**鷺江站**（；）係廣州地鐵嘅車站，喺海珠區新港西路同下渡路嘅交界地底，廣州城市職業學院（海珠校區）正門嘅西南邊，喺2003年6月28號開放。

呢個站喺2003年6月28號到2010年9月22號係廣州地鐵2號綫嘅車站。

## 結構
### 樓層

### 站廳
鷺江站嘅收費區喺站廳嘅北邊，而南邊係人行通道。車站嘅商舖都喺嗮車站嘅東北偏北嘅收費區入面，而自助服務喺嗮車站嘅東西兩邊。站廳入面重有好多部扶手電梯同樓梯往返月台。而專用𨋢喺車站嘅東邊免費區域入面，乘客如估有需要嘅話，可以向車站嘅工作人員查咗車飛之後嚟協助用。

### 站台

呢個站有1個島式月台，喺新港西路嘅地底。

### 商舖同自助服務
而家嘅鷺江站入面有唔同類嘅鋪頭畀乘客買嘢同服務，好似有便利檔、書店同洗衫舖等。

另外，鷺江站入面重有好多自助服務設施畀乘客用，包括咗自動販賣機同埋自動影相機等；重有好易機嚟充羊城通，交水電費同交通嘅罰錢呢啲服務；而M-Touch機係可以查地鐵嘅路線、頭尾班車同埋地鐵嘅安全指引，重可以畀乘客登記做廣州地鐵薈嘅會員嚟查獎分、換獎品都得。以下係呢個站有嘅鋪頭同自助服務：

### 出入口

## 車站歷史
### 規劃時期（1988年）
喺1988年嘅「十字綫網」規劃入面就話咗嗰時舊2號綫嘅一個站，喺廣州大道嘅東邊。後嚟喺1997年嘅《廣州市城市快速軌道交通線網規劃研究（最終報告）》入面話咗要將條2號綫一分為二，而呢個站係話嗰時5號綫（唔係而家嘅5號綫）嘅一個站。而曉港站到琶洲嗰橛都加入咗2號綫一期嘅工程入面，之後用咗先行貫通，重留低咗拆解嘅條件。

### 通車之後，舊2號綫時期（2003年6月28號——2010年9月21號）
2002年12月28號嘅地鐵2號綫首通段通咗車，但從曉港到琶洲呢橛係重未開放。而呢個站就到咗2003年6月28號嘅2號綫（曉港到琶洲嗰橛）開通咗之後先至開放。

### 2號綫同8號綫一分為二（2007年6月25號——2010年9月25號）
2007年6月25號，國家發改委通過咗廣州地鐵2號綫同8號綫嘅延長段工程。工程喺2007年8月正式逳手，佢就係將舊嘅二號綫喺呢個站同江南西站之間嘅位拆開，分別向南、西、北三個方向延長。就喺2010年9月22號——24號，成條舊嘅二號綫都停運咗嚟搞路線一分為二嘅工程。

### 8號綫時期（2010年9月25號之後）
喺2010年9月25號朝早，呢個站重新開放，改咗係8號綫嘅一部分。

## 利用狀況
呢個站附近冇幾遠都係一片住宅區，重有部分學校響度。所以呢個站嘅客流都係啲返放工嘅人同上落堂啲學生比較多。喺客流高峰期都比較多人下。

喺2014年5月12號開始，呢個站成日喺每個星期一早上高峰期搞客流控制。

## 周圍嘅建築
*嶺南口腔專科門診
*珠海大廈
*省衛生檢疫中心
*鷺江商業城
*廣州海事法庭
*中國科學院南海海洋研究所            
*中國電器科學研究所
*新海醫院
*愉景南苑
*愉景雅苑
*廣百世紀廣場
*廣州經濟管理幹部學院
*廣東輕工職業技術學院
*廣州海員醫院
*廣州珠江製藥廠客村藥房
*廣東省疾病預防控制中心

## 註

## 上一站•下一站
紅藥水

**紅藥水**係種有機汞二鈉鹽化合物，亦係種紅色嘅消毒藥水。由於有水銀成份，加埋紅色會令人睇唔清楚個傷口，所以而家已經少好多人用。
## 睇埋
*藍藥水
藍藥水

**藍藥水**係種有機三苯甲烷化合物，亦係種紫藍色嘅消毒藥水。由於懷疑有致癌性，加埋紫藍色會令個傷口好顯眼，所以而家已經好少人用。
## 睇埋
*紅藥水
扯線公仔

**扯線公仔**係用手扯線控制郁動嘅公仔，通常用幾隻一齊做公仔戲。

扯線公仔亦都可以比喻一個人或者組織係由其他人背後控制。

## 睇埋
*越南水上木偶戲
*《木偶奇遇記》
毛公仔

**毛公仔**係毛絨面嘅公仔，通常用動物或者卡通人物造型，質地軟淋淋，啱晒細路仔玩。

## 睇埋
*恐怖谷
俄羅斯公仔

**俄羅斯公仔**（）係俄羅斯發明嘅一種公仔，由好多個大細唔同嘅公仔組成，可以一個套落另一個入面。

## 攷
*俄羅斯娃娃小舖 烏拉山的風
碘酒

**碘酒**係種茶色嘅消毒藥水，用2到7%碘元素，加埋碘化鉀或者碘化鈉，溶落酒精同水度。
啤啤熊

**啤啤熊**係熊人形狀嘅毛公仔。

## 名
粵語名嘅「啤啤」嚟自係英文嘅「bear」（熊）。

英文名叫Teddy bear，個「Teddy」嚟自美國總統西奧多羅斯福個花名「Teddy」。
兩岸服務貿易協議

《**兩岸服務貿易協議**》，簡單叫**服貿**，係中華民國政府同中華人民共和國政府跟《海峽兩岸經濟合作架構協議》第四條簽嘅服務貿易協定。學生反對國民黨控制嘅立法院唔去審查清楚就通過同中國大陸簽《兩岸服務貿易協議》，就爆發咗太陽花學運。

類:臺灣經濟‎
類:自由貿易協議
中華民國政府

**中華民國政府**，係中華民國嘅各級政府，佢個歷史最早可以追溯番去到1911年喺武昌創立嘅中華民國軍政府，之後經歷過、、北洋政府、國民政府呢啲政權好多次嘅更替。

而家喺臺澎金馬嘅中華民國政府體制，係基於1947年蔣介石政府實施嘅《》、同埋喺1991年第一次制定嘅《中華民國憲法增修條文》，主要分做中央政府、地方政府兩個層級。

中華民國係用「**一府五院**」嘅中央政府組織，又叫做「中樞」：「一府」通常係話總統、、總統府同埋，而「五院」就分別有行政院、立法院、司法院、考試院、監察院同埋其他下屬嘅政府機構。呢種政府架構係用中華民國國父孫中山自創嘅五權憲法理論，將國家治權分做**行政**、**立法**、**司法**、**考試**、**監察**五種，並且分別設置一個「院」嚟到去執行。地方政府架構就分做**省╱直轄市**、**縣╱市**、**鄉╱鎮╱縣轄市**三級，而家通常所講嘅地方政府，係話直轄市、縣、市、鄉、鎮、縣轄市、同埋直轄市山地原住民區，有行政機構同立法機構。

## 架構
*行政院
*立法院
*司法院
*考試院
*監察院
頓號

**頓號**係中文獨有嘅標點符號，文句之內嘅並列詞之間停頓用到頓號「、」分隔。

例如：
* 指南針標示有*東*、*南*、*西*、*北*四個主要方向。

粗略咁理解，頓號嘅用處相似於英文嘅 comma：
* There are four main directions on a compass. They are *East*, *South*, *West* and *North.*

兩個詞可以用頓號分隔，亦可以用連接詞：
# 水由氫、氧組成。
# 水由氫**同埋**氧組成。

粵語經常需要中英之間切換，再以英文為例，兩個並列詞避免用 comma 分隔：
* Water comprises *hydrogen* **and** *oxygen*.

兩個以上嘅並列詞，用 comma 分隔，而最後一個間隔用連接詞：
* The first three letters are 'A', 'B' **and** 'C'.

留意中文嘅符號印喺行線以上嘅中間位置，拉丁語系嘅符號寫低一啲，印喺每行嘅底線上。

中文排版有橫排左向右、橫排右向左、直排左向右、直排右向左，排版方面講，係較為多變化。
分號

**分號**係複句入面兩個分句中間停頓用到嘅標點符號，形狀同冒號似，但下面嗰點變做逗號，即係寫成「；」。
冒號

**冒號**係句中間提到下文或者總結上文時用到嘅標點，形狀係係上下各一點，即係「：」，有啲似分號。

冒號亦都係表示比率嘅符號。
太陽花學運

**太陽花學運**，又叫**318學運**，係2014年台灣爆發嘅一場學運，事源2014年3月18號晚6點，台北一班民眾因為反對國民黨控制嘅立法院唔去審查清楚就通過同中共簽《兩岸服務貿易協議》，佢哋當中有400幾個學生衝入立法院佔領議事廳靜坐抗議，之後陸陸續續有超過萬名群眾聚集喺立法院外聲援。因為開頭有人向佔領者送一扎太陽花表示撐佢哋，所以呢場社會運動就用太陽花做代表。佔領喺同年4月10號完咗。

## 海外聲援
喺2014年3月30號，香港一啲大專學生同在港台灣學生遊行組織咗，聲援呢次太陽花學運。

## 睇埋
* 佔領立法會（2019年示威者攻入香港立法會綜合大樓）
* 2021年美國國會大廈衝突（2021年示威者進入美國國會大廈）

## 參考
破折號

**破折號**（）係句中間打斷後將意思轉到另一方面時用到嘅標點，喺中文嘅形狀係兩個字空位嘅橫線，即係「——」。

喺英文排版，破折號有兩種常用嘅排法。北美式英文傳統上用左右唔加空格嘅一個全形空位嘅橫線（），即係 ｢—｣；英式英文傳統上用左右加空格嘅一個半形空位嘅横線（），即係 ｢ – ｣ 。但係報紙，即使係北美式排法都傳統左右加空格；網頁就因為無障礙環境嘅需要最好加空格。

## 攷
熊

**熊**又叫**熊**，學名**熊科**（**Ursidae**），係種雜食性大型哺乳動物，屬食肉目。

## 野生
熊好粗生，喺歐亞、兩美同北極都有，喺好多生態系統當中都係凶猛嘅捕食者。

### 食用
漢文化視熊掌為佳餚。中國大陸同台灣都有人捉野熊煮來食，即使噉樣做犯法。熊掌係奢侈大餐滿漢全席山八珍之一。

## 人養
### 藥用
中國醫籍話熊膽汁係勁揪藥材，令到渠價錢好貴，現代有商人用殘忍方法採集，盡量攞多啲。「活熊取膽汁」喺大陸大行其道，有大把亞洲黑熊被農夫長期殘忍虐待，年年月月攞條喉㧻穿生勾勾嘅熊嘅皮肉內臟，直入膽囊吸膽汁，又唔會畀渠埋口。福建歸真堂做呢行賺到大錢，兼喺中共官府支持下上市，引來好多非議。中共政府大力推薦，話可能醫到武漢肺炎嘅痰熱清注射液，當中就用到用以上方法攞主要原料造成嘅熊膽粉。呢行被多國動物保護組織大力譴責，話好唔人道，整到啲熊好痛好惨，又污染環境。大陸養熊農場之中，非法同合法嘅都有，後者對熊會稍為無咁衰，亦都有全官方同官民合辦嘅救熊組織，渠哋收咗大把俾商人䞾騭到殘廢嘅熊，發現渠哋好多生癌同有神經病。

### 睇用
好多動物園同馬戲團都有養熊，唔少馴獸時會虐畜，喺大陸有大把例子。熊偶然會發茅，傷或者殺人，特别係喺馴獸師做得差嘅地方。

## 文化
唔少童話故事都有提到熊。例如《金髮妹同三隻熊》同《熊皮佬》。

## 參考

## 睇埋
*活摘器官
*河狸水壩
星沙 (搞清楚)

**星沙**可以係：
*星沙鎮，係湖南長沙縣已經無咗嘅建制鎮，而家變成長沙縣城一部分。
**星沙街道，長沙縣轄嘅街道，係原先星沙鎮一部分。
*長沙經濟技術開發區，原名「星沙開發區」。
*長沙市，有遞個名叫「星沙」。
星城

**星城**（）可以係：
*長沙市嘅遞啲名。
*星城 (俄羅斯)，莫斯科附近嘅城，係個航空基地。
1952年夏季奧林匹克運動會

**1952年夏季奧林匹克運動會**係第十五屆現代奧林匹克運動會，1952年7月19號至8月3號喺芬蘭赫爾辛基搞。

呢屆奧運會，一共有69個國家同地區參加，當中13個國家或地區代表團係首次參加，佢哋包括：巴哈馬、加納、危地馬拉、英屬香港、印尼、以色列、荷屬安的列斯、尼日利亞、沙亞（當時重係法國嘅保護國）、蘇聯、泰國、越南國同埋中華人民共和國。

喺閉幕禮入面，時任國際奧林匹克委員會主席Sigfried Edstrom演講完唔記得咗講「我宣佈第十五屆奧運會閉幕」，所以有人認為呢屆奧運會重未完嘅。
先知

**先知**，喺亞伯拉罕諸教，係指宣講上帝旨意嘅人，亦即係由上帝接收訊息，再將訊息傳畀第啲人嘅人，而接收訊息嘅方式有時會包括預見未來（所以叫先知），而啲訊息如果涉及預見未來就叫預言。基督教同猶太教嘅文獻入面有好多有關先知嘅闡述；根據舊約聖經嘅記載，先知以前又叫**先見**（天主教譯**先見者**）。

伊斯蘭教入面嘅先知指安拉派遣到世界嘅多位使者，有列舉佢個名嘅先知有廿五個，但相信歷代各個民族都有安拉所派遣嘅先知或者使者。其中最後一位派遣畀全人類嘅使者係穆罕默德——（求真主賜佢哋全體平安）。

｢先知｣ 嘅稱呼後來假借咗用嚟用喺巫覡宗敎同其他宗教（喺西方甚至假借咗用嚟用喺其他領域），保留對未來嘅描述來自神祗，同占卜唔同，但係唔同宗教嘅信仰入便，對先知嘅認同並非全然一致。

## 亞伯拉罕、摩西
猶太教徒以及後來嘅基督徒同穆斯林都承認亞伯拉罕（易卜拉欣）、摩西（穆薩）呢兩位舊約人物係先知。

## 耶穌
支持三位一體嘅基督教主流教派認為耶穌係上帝嘅獨生仔，不單只係先知，而且亦都係神。伊斯蘭教承認耶穌（爾撒）同埋摩西、穆罕默德一樣，都係先知，而猶太教就認為耶穌唔單只唔係神，亦都唔係先知。

## 睇埋
* 預言
* 超自然現象

## 參考
克里米亞共和國

**克里米亞共和國**（），係俄羅斯宣稱嘅共和國，最初喺2014年3月克里米亞危機期間，聲稱由烏克蘭獨立同眠加入俄國。個共和國嘅國土係位於克里米亞半島，不過唔包塞凡堡。

截至2024年，成個克里米亞半島都仍然係由俄羅斯控制，所以個共和國依家係屬於事實上嘅政權。

## 行政劃區
### 區

### 自治市

### 主要城市

## 參考
沙巴翁

**沙巴翁**（意大利文：**Zabaglion**；法文：**Sabayon**，又寫做**沙巴雍**）係意大利甜品，法國都好流行，用到蛋黃同砂糖，再落少少酒，通常同生果一齊食。
蘋果批

**蘋果批**係歐洲同美國都流行嘅甜品，用蘋果做餡焗成嘅批。

## 睇埋
*反轉蘋果撻
中信廣場

**中信廣場**（）係中華人民共和國廣州天河區一棟高樓大廈，由香港獨資公司熊谷蜆殼發展有限公司廣州分公司嚟投資起，1993年7月開工，1997年4月完工。喺1997年，呢棟大樓起好嗰陣，係中國嘅最高建築物，而家係華南地區繼廣州國際金融中心同埋深圳嘅京基100之後嘅第三高樓，佢亦係世界上最高嘅混凝土大廈。而家係全球最高嘅鋼筋混凝土結構建築物。

呢棟樓俾國家建設部頒咗「中華人民共和國建築業新技術應用銀牌示範工程」，重評咗「國家優質工程銀質獎」嘅獎項。喺2002年9月，呢個廣場附近嘅玻璃牆瀑布水景入咗選去新世紀羊城八景（叫「天河飄絹」嘅名），進一步確定咗中信廣場係廣州市嘅標誌性建築。喺2006年，重攞埋中國購物中心領域嘅最高獎項——「最佳購物中心營運獎」。

## 大樓嘅詳細概況
### 面積、高度同埋樓層
*佔地面積：23000㎡
*總建築面積：322000㎡
*總共樓層數：80層樓
**裙樓：5層樓，其中1樓到4樓係商場，5樓係國際俱樂部同埋會所
**地下有兩層樓嘅停車場（一共將近700個車位）
**兩棟38層樓嘅酒店式服務公寓
*高度：391m

### 位置
中國廣東省廣州市天河區天河北路233號，坐北向南。
*東——林和中路
*南——隔過天河北路啱好對住天河體育中心嘅北門
*西——南北走向嘅林和西路
*北——隔過林樂路睇過去就係廣州東站嘅綠化廣場。

## 附近嘅交通
*3號線：林和西站
*APM：林和西站

類:廣州摩天大廈
類:天河區建築物
現代飛思

**現代飛思**（韓文：，英文：）係一款由韓國嘅現代汽車公司出產嘅小型跑車。佢亦係現代汽車公司嘅Premium Youth Lab嘅副牌入面，第一款全新嘅車型，以後生仔司機為對象。

呢款車2011年1月10號喺美國嘅底特律汽車展覽會入面亮相，填補現代Tiburon喺2008年停產之後留低嘅空白。佢最先喺2011年3月10號喺韓國開始發售，而美國就係喺2011年底開始發售。

呢款車同其它牌子競爭對手唔同嘅，係有唔對稱嘅車門組合，司機位嗰邊有一隻大門，而乘客座位嗰邊有兩隻門。

「飛思」呢個名喺英文入面，係結合「速度」（）同埋「跑車」（），表現出2+2型跑車嘅運動型特性。

## 註
聖行

**聖行**（，阿拉伯文：**سنة**），係一個阿拉伯文用語，指習慣或者慣常做法；穆斯林用呢個用語嚟描述伊斯蘭教先知穆罕默德嘅言行習性。

## 史
記錄聖行原本係阿拉伯人嘅傳統，佢哋皈依咗伊斯蘭教之後，將呢個傳統帶到嚟伊斯蘭教。響穆罕默德在生嗰陣，由於出現咗新嘅權威人物，穆罕默德聖行取代咗一啲部落原本所指嘅聖行。

## 解釋
穆罕默德聖行包括佢嘅具體言詞、行為同埋習慣，展示同朋友、屋企人嘅相處方式；什葉派指聖行係話穆罕默德同十二伊瑪目嘅言行。遜尼派指聖行係穆罕默德嘅舉止行為，經過穆罕默德同伴嘅共識而得。

## 參考
世宗特別自治市

**世宗特別自治市**（韓文：**세종특별자치시**），係大韓民國一個規劃緊嘅特別自治市，位於忠清南道燕岐郡同公州市交界處。響盧武鉉在任南韓總統期間，制定咗「行政中心城市計劃」，將世宗市規劃做實質行政首都；李明博接任總統之後因為計劃受到質疑而廢止，但係實際上，世宗市都響2012年7月正式啟用為行政首都，韓國國會等等嘅重要國家機關仍然喺首爾，而其他36個政府機構就會響2012年9月去到2014年底陸續搬去世宗，預計響2030年人口會有50萬。

## 名
有官員話，韓國政府將規劃緊嘅行政首都改名做「世宗」，將會有助增強韓國公民嘅民族自豪感，因為世宗係朝鮮王朝第4代王嘅廟號，佢對韓國有多好貢獻，好得到韓國人尊敬，係韓國第一次用人名做城市名。

亦都有韓國新行政首都建設推進委員會嘅委員話，改名做「世宗」係考慮到「世宗」發音清晰，英文譯名又簡潔。

## 史
2009年11月，李明博公開表示會修改原案，又同國民道歉。韓國政府響2010年1月最終決定取消原有嘅行政中心城市計劃，改為建設以教科學為中心嘅經濟城市，又話會打造科技特區、引進高科技、引進綠色產業、起大學等等。 

2010年6月，《世宗市修訂案》俾韓國國會否決；2010年7月，韓國總理鄭雲燦因為噉而辭職。

不過，經過10年嘅糾纏，南韓新行政首都世宗市仍然響2012年7月正式成立，由2012年9月到2014年，將會有36個政府部門同國營機構搬入嚟，有超過10,000個公務員會響當地打工，但係總統府同一尐重要機關仍然會留喺首爾，政府一分為二，俾人話會拖慢政府嘅工作效率。

## 計劃設喺世宗市嘅部門
* 負責保存同歷代總統相關嘅紀錄嘅總統紀錄館會響2011年喺世宗市啟用。
* 家陣，高麗大學同韓南大學喺世宗市有建校優先權高麗大學有一幅規模達到132萬平方公尺嘅地，預計大學會響2014年落成，叫做高麗大學世宗校園，可以容納約一萬個學生。韓南大學亦都有幅地。
* 韓國科學技術院有幅地係預留興建新嘅大學院。

## 參考